text:
Lider di grupo Kevin Prince, di Divine9Online, a escolta e Professional Relaxation group pa Aruba, y a yuda organisa un fabuloso fin di siman di Dia di Labor riba e isla, na Divi Resorts, durante e ultimo siman di augustus. E grupo di 450 hende profesional ta viaha anualmente pa diferente destinacion y ta reserva nan itinerarionan via Divine9Online. E miembronan ta procedente for di tur rond di Merca, y ta disfruta di interesnan y ocupacionnan profesional diverso, pero un biaha pa aña, ora nan bini hunto, nan tur tin un cos sumamente importante den comun, esta e deseo di relaha y pasa hopi bon cu otro! Fiel na e grupo su nomber, e Professional Relaxation Group Aruba 2014 a participa den varios fiesta cu a tuma luga na e diferente propiedadnan di resort di Divi, incluyendo un fiesta di playa, cu nan pia den santo, na e Sand Piper’s Bar, Divi All Inclusive, y un fiesta di Wet n’ Wild rond di e infinity pool na Divi Village. E itinerario tambe a inclui fiestanan cu a tuma luga anochi laat na Fusion, Alhambra Casino & Shops, y un evento di alta estilo na Pure Ocean, Divi Phoenix Beach Resort. Ya cu nan a bula bin cu nan mesun DJ, e musica no a para na cualkier momento, y e bailamento a sigui continuamente. Aki por mira e Professional Relaxation Group pasando bon riba e isla durante nan aventura recien di vakantie tropical!
“Bale la pena” videoclip a wordo lansa!
January 29, 2021 0
ART EXHIBIT- Soca Art- Raise your voice!
January 15, 2021 0


c: text/html

text:
Tips pa Doño di Trabao: Con pa tuma Notificacion di AO durante Shelter in Place
Ta bon pa ta prepara ora un trahado notifica AO. No solamente pa administra un registro di AO, pero tambe pa tene cuenta cu e parti humano. Di parti di SVb algun tips pa tur cu ta tuma notificacion di AO.
- No duna un huicio riba e notificacion, no bisa nada cu ta mustra cu bo ta pro of contra e notificacion.
- Puntra e trahado cuanto dia e ta kere cu e tin mester prome cu e por presenta bek na trabao.
- Mustra empatia pa cu e trahador. Puntra e trahador si loke e ta sinti por tin di haci cu presion di trabao of situacion na cas.
- Mustra disponibilidad pa atende cualkier issue na trabao cu porta ta molestia e trahado.
- Corda e trahado cu den caso cu e ta sigui malo riba e fecha cual a palabra pa presenta bek na trabao, pa e yama atrobe.
- Ora un trahado yama anota su informacion completo:
– Nomber y fam completo
– Number di identificacion of fecha di nacemento
– fecha riba cual ta notifica AO
– fecha riba cual ta bin traha bek (si e trahado a sigui malo ta cambia e fecha aki)
No lubida: bisa e trahado cu e ta importante no solamente pa e compania pero pa henter nos comunidad den e dianan aki. Como servicio esencial, e ta importante mas cu nunca!
Nos ta den un situacion extra ordinario. Mustra bo miho cara como doño di trabao pa fortifica bo relacion cu bo trahadonan ariba termino largo. Hunto nos ta sigui duna proteccion social na nos trahadonan.
Lesa e ultimo noticia oficial riba website di DVG: https://www.arubacovid19.org/
Nos ta recorda tur doño di trabao cu nos portal MiSVb 2.0 y su Helpdesk ta keda habri durante e Shelter in Place.
Pa mas informacion por tuma contacto cu SVb na info@svbaruba.org.

robotstxt: allowed

filter: keep


text:
ORANJESTAD: E Mandatario di Enseñansa a continua cu subishita diaranson mainta unda a a toca turno na scol basicoColegio San Hose na Santa Cruz. Na yegada e Mandatario a wordo ricibi pa cabesante suplente di sra. Rina Croes. Cu hopialegria y entusiasmo e alumnonan tabata en espera di e Mandatario. Despues di a saluda e alumnonan e Mandatario a bishita e klasnan 5 y 6 unda a duna un charla y asina transmitie historia di nos nos simbolonan Nacional esta nos Himno y Bandera.‘E tabata un bishita hopi special y emocional yena cu hopi bunita recuerdonan di mi infancia paso mi a bishita e scol aki’ e Mandatario a expresa.
Sr.Rina Croes a expresa di ta sumamente contento cu e bishitadi Minister Endy Croes y cu e por a papia cu e muchanan y dunanan e sentimento cu nos tin cu e Himno & Bandera y kico tur ta significa pa Aruba
Finalisando Minister Endy Croes ta gradici e cabesantesuplente sra. Rina Croes, docentenan y specialmente e alumnonan e bunita recepcion. Alabes ta invita henter Aruba pa celebra nos Himno & Bandera den grandi, ban demostracon hopi nos ta stima nos pais, ban lanta nos bandera y cantanos himno Aruba Dushi Tera y sinti nos orguyoso di ta Arubano.


text:
Ela ranca plachi number subi otro auto y a bay pero despues ela bolbe!
Diadomingo madruga a drenta informe di un accidente cu hende herida banda di rotonde Sasaki. Mesora a dirigi tanto polis como ambulans na e sitio. Na yegada di e patruya a bin compronde di un persona cu como oficial mariniers a kita e nummerplaat y bai cu tur papel di e auto. E victima cu a resulta herida a ser hiba cu otro auto pa hospital. Polis a hasi test di alcohol riba e chauffeur y e a pasa e limite. Mesora polis a detene pa core auto bao influencia y ocasiona un accidente. Mirando cu aki ta trata di un marinier polis a hib’e na Savaneta Kamp mientras a laga e vehiculo atras.


text:
Durante Conferencia di Prensa di Gobierno di Aruba dialuna mainta, Prome Minsiter Evelyn Wever-Croes, hunto cu Crisis Team, a enfatisa e imporancia pa nos sigui cuida apesar cu mayoria medida ta kita. For di e ultimo cifranan, por conclui cu Aruba ta bayendo bon ainda. Nos ta recuperando.
“Nos a mira cu nos tin casi 85 mil turista cu a yega na luna di juni. Esaki ta duna nos pa luna di juni compara cu 2019 prome cu pandemia, un recuperacion di 85%. Nos a mira cu nos tin un di dos liña crucero cu ta bin diamars cu ta Carnival Cruises.
Pero nos no a yega ainda pasobra ainda tin casi 4 mil persona cu ta depende di FASE y 14 mil persona cu ta depende di subsidio di salario y nos compromiso ta cu e personanan aki pa nan por yega bek na e stabilidad di trabou y entrada.
Awe nos no a bin pa busca ken pa culpa, awe nos a bin pa nos para keto na nos propio comportacion, na cosnan cu a bay bon y menos bon teniendo na cuenta cu awor e variante di Delta ta presente cu 32%. 3 siman pasa no tabata tin e variante aki presente. 2 siman e tabata na 19% y siman pasa na 32%.
Mi kier a pidi tur ciudadano pa nos haci tur lo posibel pa evita cu e casonan ta bolbe aumenta. Pa cuminsa mester percura pa bo tin un forma di biba sano y cu bo sistema di inmunidad ta halto p’asina bo por encontra cu cualkier cos cu bin riba bo.
Con nos ta ataka e virus aki? Laba man frecuentemente y si no por uza handsanitizer, tene distancia di otro y si no por, uza tapaboca, y si bo tin un sintoma so isola bo mes, keda paden y yama bo dokter pa bo haci bo test inmediatamente pa asina por gara e virus trempan sin cu e ta plama pa otronan.
Nos ta na tempo, loke nos kier ta evita pa yega na medidanan. Hopi hende ta sigui tene nan mes na e cautela pero si tin un par di nos cu a lubida di ta extra cauteloso. Laga nos no lubida cu ainda nos ta bringando e guera aki contra un enemigo invisible y cruel pero e arma ta den nos man. Ban tene nos mes mas tanto posibel na e reglanan menciona pasobra nos ta stima nos mes, nos famia y nos ta stima Aruba y indudablemente nos lo vence tur e obstaculonan aki”, Prome Minister Evelyn Wever-Croes a termina bisando.


text:
E di dos biaha na 2021 a toca turno na un empleado y tremendo colega di Facilitair Bedrijf cu tin...Read more
N.V. ELMAR ta informa cu diamars ultimo, 23 di maart 2021, alrededor di 8:50 di anochi tawata tin un interupcion...Read more
Director di FCCA señor Tromp a recientemente firma un acuerdo di cooperacion y privacidad cu Veiligheidshuis Aruba. Procurador-general di Aruba...Read more
Gobierno di Aruba a ricibi e conseho di Raad van State riba e leynan di Reino di COHO y RAFT...Read more
Aruba ta cla pa cuminsa vacuna e siguiente grupo di meta. E siguiente grupo di meta na turno ta personanan...Read more
Aruba ta haciendo tur esfuerso pa por combati labamento di placa y financiamento terorismo. Esaki ta un di e metanan...Read more
E ekipo di golf di Aruba Bank a participa na e di 11 edicion di Charity Kiwanis Golf Tournament na...Read more
Despues di un lucha y trabou hopi intensivo porfin Sociaal Crisis Plan a logra cu e implementacion di Codigo di...Read more
Aruba ta respondiendo na e yamado pa vacuna masalmente pero tanten cu e mayoria di nos comunidad no ta vacuna...Read more
Miembro y boluntarionan di Rotaract Club of Aruba por mira atras riba un bake sale exitoso. Esaki tabata e prome...Read more
Ta masha importante pa nos muchanan ta bon informa tocante di historia di nos pais, nos tradicion y nos celebracionnan...Read more
Minister di Turismo Sr. Dangui Oduber ta habri e siman cu un anuncio sumamente positivo pa nos turismo. E prome...Read more
Siman pasa a tuma luga elecionnan pa miembronan di Parlamento den Reino Hulandes. Diaranson a tuma luga eleccion na Hulanda...Read more
Colegio EPI su anochi informativo pa studiante cu ta interesa den sigui nan estudio intermedio, e biaha aki ta via...Read more
Departamento di Prensa di Gobierno ta informa cu dialuna Premier Evelyn Wever-Croes a wordo notifica pa DVG cu e mester...Read more
Cu e intencion di haci di Aruba e isla mas sigur na mundo e Ministerio di Boluntario di Freewinds ta...Read more
Arte ta un curiculo esencial den e calendario semanal di actividad pa e clientenan di e afdeling Verblijf na Respaldo...Read more
Minister di Turismo, Salubridad Publico y Deporte sr. Dangui Oduber ta contento con Aruba un biaha mas ta sobresali como...Read more
Durante luna di januari 2021 – CEO di Aruba Tourism Authority Ronella Croes a wordo entrevista door di e conocido...Read more
Dia cu Covid 19 a bati na nos porta 13 di Maart 2020, nos nunca a biba pensa e consecuencia...Read more


text:
Lisa Hanna cu tabata e Miss Jamaica corona Miss World na 1993, y cu awendia ta politico y Miembro di Parlamento na su pais, a reacciona riba e comentarionan cu el a ‘snub’ Kate Middleton riba e prome dia di e gira di e Duke y Dukesa di Cambridge na Jamaica. Lisa Hanna, cu ta miembro di oposicion y un di e muhenan mas hoben cu a ser eligi pa parlamento, a bay viral pa e manera cu el a bira su cara mientras Kate tabata trata di bisa algo sin perde den niun momento su sonrisa.
E actitud di e autoridadnan oficial mientras nan tabata saluda e Duke y Dukesa di Cambridge, a ser analisa te na e minimo detaye, buscando algun señal di tension of algo desagradabel. Den e video cu a circula riba e rednan social, unda por a mira Lisa Hanna comosifuera e ta ignorando aparentemente e casa di prins William, a ser critica fuertemente. Miss World 1993 y politico Jamaiquino a comparti riba su Twitter diferente potret, unda e ta aparece ta combersa masha normal cu Kate, y a aclarea cu nan a mantene un combersacion hopi agradabel.
Prins William y Kate Middleton a yega Jamaica cu un bonbini dividi entre grupo di hende curioso cu a reuni pa wak nan baha di avion y e hendenan manifestando bisti cu franel geel y cu borchi di protesta contra Reino Unido. Den mesun comunicado cu Lisa a manda pa aclarea su interaccion cu Dukesa di Cambridge, el a remarca tambe cu su partido ta sigui busca sistema y strategia pa libra di e monarkia, pero esey no ta significa cu mester mustra onbeleefd cu un invitado.


text:
MEXICO CITY — Un avion Mexicano rumbo pa Aruba a wordo tira abou pa militarnan Venezolano diaranson, despues cu nan a drenta espacio aereo Venezolano. Asina e portal Rivera Maya News di Mexico a raporta. Segun e portal, e incidente a keda raporta pa GJ. Domingo Hernández Lárez, di armada nacional bolivarianos (FANB), riba su cuenta di twitter. Segun Hernández Lárez, e avion tipo Sabreliner registra XB-RXG di Mexico pa aeropuerto Reina Beatrix, a cambia rumbo y a drenta espacio aereo Venezolano di un forma illegal y a keda ‘desactiva’ pa e sistema di defensa riba un pista clandestino den estad di Zulia. A compronde cu ta e di 31 avion cu ta wordo derumba desde 2012.
ORANJESTAD – E conocido hotelero y desaroyado di proyecto hotelero argentino Alfredo .L (propietario di edificio di Holiday Inn Hotel na Aruba e.o) lo a haya ayudo di e tempo ey minister Benny Sevinger a cambio di pagonan cuantioso haci na e mandatario. Asina hues den D. a confronta parlamentario Sevinger cune durante e tratamento di e caso penal Avestruz diaranson mainta. Un di e proyectonan cu e desaroyado di hotel tabatin interes pa desaroya, ta via Pristine Estates, cu mester a desaroya un hotel na Palm Beach.
ORANJESTAD – Un di e sospechosonan cu a presenta dilanti mesa berde awe diaranson pa e caso penal Avestruz tabata comerciante P. Susebeek (64). E tambe, mescos cu e otro comerciante C.Harms cu a presenta, tabata sospecha di soborno activo di e actual parlamentario y antes minister Benny Sevinger, cu ta e sospechoso principal den e caso. Susebeek lo a paga placa na Sevinger, a cambio di fabor pa tratamento preferencial y tereno erfpacht. Contrario na Harms, Susebeek a nenga di contesta preguntanan di hues, indicando cu e la contesta tur cos caba durante su interogacion. Hues e ora a opta pa cuestiona Sevinger riba e relacion aki y wak con leu nan ta yega. Susebeek a sinta un luna den detencion preventivo.
ORANJESTAD – Awe diaranson mainta, hues a confronta sospechoso principal pa e caso penal Avestruz, e parlamentaro Benny Sevinger. Rapidamente, scuchando e forma facil con Sevinger tabata anda cu peticion y posibel aprobacion di tereno, a yama Sevinger un ‘stempel machin’. “Bo ta un tipo di stemple machine” hues a bisa Sevinger, riba cual Sevinger a responde rapidamente ‘Ja!”. Pero su tras, Sevinger su argumento ta cu e no tabata bisa no na ningun peticion, pa evita cu e ta wordo acusa di hunga favoritismo politico.
ORANJESTAD – Awe diaranson mainta ora cu e caso penal Avestruz a inicia cu sospechoso principal parlamentario Benny Sevinger riba e asunto di supuesto otorgamento illegal di tereno di gobierno, e prome sospechoso cu a wordo scucha tabata conocido comerciante C. Harms (67), sospecha di soborno activo di Sevinger cu e tempo ey (2012) tabata minister di infrastructura. E session di awe tabata pa hues interoga e sospechoso y haya sa di su banda kico ta kico.
ORANJESTAD – Un aña y 4 luna despues cu e la keda deteni pa e caso penal Avestruz, actual parlamentario Benny Sevinger mester presenta den corte awe diaranson mainta 8'or y mei pa defende su actonan den e prome di varios session di corte. Mientras cu tur e presentacionan anterior, e abogadonan so mester tabatey, awe si Sevinger mester presenta personalmente. De hecho, hues dialuna ultimo a puntra sim ester saca un orden oficial pa e presenta of e por conta cu palabra di su abogadonan. E cargonan contra Sevinger ta entre otro soborno (omkoping), abuso di cargo (ambtsmisbruik), labamento di placa (witwassen) y participacion na un organizacion criminal (deelname aan een criminele organisatie). Awe mainta ta e prome di varios apariencia di Sevinger unda cu e parti awe lo ta pa atende e situacion di su fundacion Curason Berde (FCB), hunto cu co sospechosonan, e comerciantenan P. Sussebeek y K. Harms. Corte a reserve awe y mayan pa e caso aki.


text:
“Le Enfant Terrible”
Nos por a tuma nota den e kolumna ‘piew konsiente’ ku e redaktor en hefe ketu bai ta kaba ku e karakter di Clark Abraham. Den pasado e korant aki a yama Clark Abraham un ‘enfant terrible’. Un título bastante pisá ku ta nifiká un mucha onbeskòp ku no ta tende di su mayornan i no tin rèspèt pa ningun hende.
Clark Abraham, pa ami, ta un hoben ku a siña rèspèt na kas serka su mayornan. Un tata ku su si ta si i su no ta nò. Un tata ku ta eksigí rèspèt unda ku e ta i speshalmente di su yunan i esnan mas serka di dje. Un tata ku ta ferwagt ekselensia di parti di su yunan i ta ekspresá esei tur ora. Un tata ku ora bo hasi algu robes ta esun promé ku ta reklamá. I esei ta Jopie Abraham, punto!!!!
Un mama ku un karakter fuerte ku ta stima su yunan riba tur otro kos. Un mama ku ta skucha hopi pero ku ora e bisa ta basta, ta basta tambe. Un mama ku no ta spaar su yunan ora nan kometé un eror pero ku ta keda konsehá, guia i yuda su yunan pa progresá den bida basá riba nan edukashon di kas i labor di tur dia. I esei ta Anneline, punto!!!
Nos por a tuma nota kon e korant ta trata tur dia di nobo, ora ku e haña un chèns di kometé ‘caracter assasination’ kontra di Clark Abraham.
Un hoben ku e aña aki ta kumpli 40 aña di bida pero ku un talento politiko sin igual den e tempu di aworaki. Un hoben ku ta hinka tur dia su amor i energia den bienestar di su pueblo. Un hoben dediká na polítika i ku desgrasiadamente konosé polítika mihó ku tur esnan ku ta den polítika aktualmente. Desgrasiadamente, pasombra ta parse ku ta esei ta Clark Abraham su desgrasia den su bida.
Clark Abraham sa muchu kos i su nivel ta surpasá e nivel di otronan i den esaki periodismo tambe ta inkluí. Ku Clark tin su propio karaker, esei ta berdat. Clark ta demasiado fanátiko riba su trabou komo politiko i ta purba tur dia di duna ekselensia pa ku esaki, meskos ku su tata a hinka den dje i siñ’é. “Bo mester ta mihó den tur kos mi yu i wak pa bo hasi tur kos perfekto”. Ta esei ta loke ku su tata a hinka den dje. “No faya”!!!.
Anto pa awe bo mester lesa tur dia di nobo ku un korant ta trata na kibra Clark Abraham polítikamente pa un vengansa politiko ku no tin sentido. Esaki ta lástima ku un korant ku supuestamente ta keda konsiderá komo e di 4 poder den nos sistema ta trata di kaba ku un lider politiko ku ta lucha ku su alma i kurpa pa un mihó Boneiru.
Ami lo sigi sostené Clark Abraham 100% i lo tei den su banda te dia ku ser Supremo bisa: ta basta!!! Dikon? Pasombra mi ta konvensí ku Clark Abraham ta un politiko hoben ku hopi vishon, dediká na su trabou i bienestar di su pueblo. I den esaki mi por papia pa kolega Rolanda Hellburg-Makaai kende igualmente ta sostené Clark 100%. Clark Abraham ta hopi gustá pa su pueblo i otro islanan alrededor pa su forma di ekspreshon i konosementu di polítika.
E ta revolushonario pero ku un kurason hopi humilde meskos ku mi por a lesa i tende ku su abuelo Julio Abraham tabata.
Mi ta spera ku e korant enkuestion lo por mira e partinan positivo di Clark Abraham i komo medio di komumikashon ku e lesadó ta ferwagt ku mester ta inparsial pa duna notisia ophetivo, un dia lo ‘grow up’ den esaki i laga fanatismo polítiko partidista komo korant un banda i bira mas ophetivo.
Michael J. Pieters


text:
Share this on WhatsApp
Tin biaha no ta posibel pa evita un relacion cu un narcista. Por ehempel, ora cu ta trata di un hende cu bo ta biba bou di mesun dak cun’e, manera bo mama, tata of yiu. Tambe por ta un persona cu bo ta traha diariamente cun’e, por ehempel bo hefe of business partner. Tambe den e caso cu ta trata di bo pareha y bo no tin e manera (financieramente) di los for di e persona aki.
... e narcista ta gosa di e poder cu e tin ora e ripara cu e ta logra domina y somete otronan na su exigencianan.”
Confronta un narcista no tin ningun sentido. Nan ta confronta’bo bek mas duro cu abo a pensa cu bo lo por confronta nan. Mirando cu esaki no tin sentido, hopi di esnan cu ta biba confronta cu un narcista ta scoge pa mantene paz den e relacion door di acomoda e narcista, dun’e compliment, no contradiciele y no mustra ningun forma di resistencia. Pero esaki a lo largo mas bien ta empeora e situacion, ya cu e narcista ta gosa di e poder cu e tin ora e ripara cu e ta logra domina y somete otronan na su exigencianan.
Enfrenta un narcista ta practicamente un guera perdi, pero lag’e pasa riba bo tampoco ta un bon opcion. P’esey hopi psicologo ta di acuerdo cu sali di un relacion cu un narcista ta e miho opcion.
Confronta un narcista no tin ningun sentido. Nan ta confronta’bo bek mas duro cu abo a pensa cu bo lo por confronta nan."
Pero den e caso cu esaki no ta posibel, kico ta e miho alternativanan?
Ayudo profesional
Busca ayudo profesional pa haya e curashi y determinacion pa responde di tal manera, cu bo ta menos vulnerabel pa abuso di parti di e narcista.
Compronde su insiguridad
Compronde cu e narcista su manera di trata’bo ta surgi di su mesun inseguridad y disgusto pa cu su mes, cu ta surgi hopi bes, di circunstancianan desagradabel durante su infancia. Mas bien e ta proyectando su frustracionnan personal ariba bo. Hasta ora e ta sumamente ofensivo, bo por opta pa mira esaki como un forma desespera di defensa. Una bes cu bo por wak door di tur e comedia aki y bo realisa con zwak e persona aki ta berdaderamente, bo por haya e curashi pa encamina e proceso pa los emocionalmente for di dje.
Los emocionalmente
Pa logra los emocionalmente bo mester yega na un punto, na unda su palabranan ta pasa banda di’bo bay manera un nubia inofensivo. Su manera toxico di actua no ta afecta bo mas. Bo mester descubri con pa proteha bo mes door di no tuma cualkier cos cu nan haci of bisa, personal. Pa esaki abo mester cultiva mas compasion pa bo mes y esaki lo refleha den e manera con bo ta deal cu e narcista. E narcista lo bay observa y uza bo propio disgustonan cu bo mes y bo propio berguensa di bo mes, contra bo. Mas compasion bo tin pa bo mes, menos bo ta husga bo mes, menos su palabranan y accionnan lo afecta’bo. Esaki ta un manera hopi efectivo pa kibra e defensanan di e narcista.
Corda: NIUN otro hende por wak pa’bo, niun hende por proteha’bo, ta ABO so por proteha bo mes y ta ABO mester wak pa bo mes
. Si e persona aki na cierto punto ta bira fisicamente violento of bo ripara cu bo bida / salud ta den peliger, ta altamente recomendable pa sali for di e relacion. Klik AKI pa lesa e prome parti di 'E peliger di ta den un relacion cu un narcista'.
Desiree Swaen ta un Coach profesional certifica, specialisa den relacion, perdida y spiritualidad. Combinando su pasion, educacion, training y experiencianan personal, Desiree a funda DS Relationship Coaching / DS Love Coach cu un solo meta: yuda hende descubri amor den nan mes y den otro. Sigui Desiree via su pagina di Facebook.


text:
MERKA — Despues di un temporada di beisbòl profeshonal na Taiwan, Shairon Martis lo bolbe hunga beisbòl na Merka. Esaki ta e konklushon ku nos por saka despues di a risibí e notanan di e partido entre Somerset Patriot i Bridgeport Bluefish.
Segun e notanan di e ekipo di Somerset Patroits pa e partido di awe 11’or di mainta kontra Bridgeport Bluefish, Shairon Martis lo ta riba montikulo pa Bridgeport Bluefish. Sin embargo, ainda esaki no ta konfirmá pa e ekipo di Bluefish ni e agente di Shairon.
E ekipo di Bridgeport Bluefish ta hunga for di Bridgeport, Conneticut i ta forma parti di e Liberty Division den e Liga di Beisbòl Profeshonal Atlántiko ku ta un Liga Independiente.
Temporada pasa Shairon a picha pa e ekipo di Uni-President7-Eleven Lions na Taiwain. Na Taiwan Shairon a logra un rèkert di 8-7 ku un efektividat di 3.14.


text:
WILLEMSTAD — Major League Baseball (MLB) a anunsiá ku nan lo tene un Coach Development Program na Kòrsou di durante dianan 1 pa 9 di aprel. MLB ku sosten di Curacao Baseball Development Foundation lo ta anfitrion di 30 coach lokal na Holiday Beach Resort.
Joel Araujo, Senior Manager Talent Development a presentá e programa, krea i diseñá pa train coachnan den vários área speshalisá di e wega di beisbòl. “Nos ta hopi orguyoso pa trese e programa aki pa promé biaha Kòrsou. Pa Major League Baseball ta importante pa duna sosten na beisbòl di Kòrsou i su coachnan ku e inisiativa aki,”asina Araujo a bisa. Huntu ku Araujo, Miembro di Salon di Fama Roberto Alomar a partisipá den presentashon di e programa. Alomar, 12 biaha miembro di ekipo di Tur Strea i dos biaha kampion mundial ku Toronto Blue Jays, lo kompartí su eksperensia ku e coachnan i ku nos hóbennan ku un klínika awe den Tio Daou Ballpark.
Philip Elhage, presidente, Kenneth Gijsbertha, vise presidente, Andy Nicolaas, Arthur Adams, Romulo Irausquin, Hensley Meulens i Ben Thijssen di Curaçao Baseball Development Foundation a presentá e plataforma i nan dedikashon pa promové e deporte aki riba nos isla.
E kurso intensivo aki ta repartí diariamente entre e parti teorétiko ku lektura di diferente aspekto di e wega i despues klínika riba tereno. MLB ya kaba tabata anfitrion di e programa aki rònt mundu pa siña e arte di pitcheo, bateo, ketcha, fildeo, forsa i kondishon i tambe scouting. E programa ta eduká e coachnan studiante kon pa tene un seshon di práktika efektivo i identifiká instrumentonan pa yuda nan engrandese e wega di beisbòl den nan propio pais
Esaki ta e di 10 edishon di Coach Development Program (CDP) krea pa MLB den Latinoamérika. Esnan anterior tabata na entre otro Sto. Domingo, El Salvador, Nicaragua, Argentina, Chile, Mexico i Colombia. E staf di MLB ta inkluí profeshonalnan ku eksperensia i eks hungadónan di Liga Grandi manera
Denio Gonzalez – Bateo
Temistocle Liendo – Outfielder
Edgardo Lebron – Infielder
Raul Casanova – Catcher
Hector Stewart – Pitcher
Francisco Cedano – Supstansha prohibi
Daniel Vendrell – Forsa i kondishon.
Pa mas informashon riba e programa bishita:?http://mlb.mlb.com/mlb/international/mlbi_index.jsp


text:
Na 2021, Algemene Rekenkamer Aruba a realisa un evaluacion basa riba su propio prestacion cu tabata segun Supreme Audit Institution (SAI) Performance Measurement Framework (PMF). Basa riba e resultado di e evaluacion interno aki y e acuerdonan aplicabel cu ta inclui den e Landenpakket Aruba, Algemene Rekenkamer Aruba a busca posibel sosten di Algemene Rekenkamer di Hulanda.
Den e contexto aki Algemene Rekenkamer di Hulanda ta actualmente na Aruba pa un bishita oficial, den forma di un mision exploratorio cu e obhetivo di formula un programa di sosten pa algun aña. E bishita aki ta tumando luga den e siman di 27 di juni pa 1 di juli 2022. Parti di e bishita aki ta inclui combersacionnan na nivel oficial cu stakeholders y un sesion di informacion tecnico na Parlamento di Aruba. E sesion aki a tuma luga awe mainta y a informa Parlamento tocante e investigacion di eficiencia y eficacia cu Algemene Rekenkamer a realisa referente e ayudo di emergencia FASE.
A publica e rapport dia 5 di mei 2022 y a present’e awe mainta na Parlamento den presencia di Algemene Rekenkamer Hulanda y Curaçao. E secretaris di Algemene Rekenkamer Curaçao tambe ta na Aruba pa mira e posibilidadnan pa traha hunto cu e rekenkamernan den Caribe y Hulanda y fortalece e relacion.
Den e sesion di awe mainta e introduccion y motibo di e rapport a wordo presenta door di e secretaris di Algemene Rekenkamer Aruba y unda cu despues e lider di e proyecto a presenta resultado di e investigacion.
Na final e voorzitter di Algemene Rekenkamer Aruba a presenta e recomendacionnan y despues tabatin posibilidad pa haci pregunta. Aki a haci bon uzo di e posibilidad. Algemene Rekenkamer por mira bek riba un mainta fructifero.


text:
“NAPOLEON” SCHWENGLE SELECTIVO DEN ATENDE CASONAN DUDOSO DEN SALUBRIDAD!!
Booshi Wever:
“NAPOLEON” SCHWENGLE SELECTIVO DEN ATENDE CASONAN DUDOSO DEN SALUBRIDAD!!
Recientemente UPP a publica un articulo na unda nos ta ACUSA e mandatario encarga cu Salubridad Publico na 3 ocasion pa asuntonan inapropia den su ministerio y e no a haci nada pa coregi esakinan. Nos a acusa e minister aki di ta tapa ladronicia y malversacion den salanan di operacion na HOH y esun di ladronicia na ImSan. Nos a haci denuncia oficial na Ministerio Publico y te awe nos no a tende nada ni di e Minister ni di Ministerio Publico. Despues nos a acusa e minister y TUR esnan involvi, di corupcion den e proyecto di “vernieuwbouw” di HOH. Igualmente nos a denuncia e nombracion politico di dos mucha manda como Director y Inspector di Salubridad Publico y atrobe nada.
E minister ta keda sin reaciona, loke tabata di spera. Sinembargo nos ta wak cu awo si e ta haya necesario pa atende den prensa un posibel caso di fraude den skirbimento di receta. E noticiero NoticiaCla a haci e minister e pregunta con por a permiti e asunto di fraude cu receta yega asina leu. E mandatario, manera semper ta tira culpa riba otro coleganan alegando cu “tin añanan largo esaki tabata sosode, pero e prioridad pa atende cu e problema, tabata otro caminda cerca mandatarionan”. Tambe e ta laba su man manera Poncio Pilato señalando cu a tarda pa pone Inspectie “in place”, pero cu awor “danki na e investigacion aki, por bin sali na cla cu hendenan cu a keda afecta pa motibo di e fraude aki, por entrega keho awor”.
Inspectie por a wordo institui mucho mas liher, pasobra na 2013 Amigoe di Aruba a publica cu Mike de Meza a firma un contract cu Jan Huurman cu tabata inspector na Corsou, un contract cu Schwengle no a honra. Igualmente ta un hilaridad cu no por a entrega keho antes na e departamento di Salubridad. Esey semper tabata posibel y Salubridad tabata tin e posibilidad di pidi ayudo profesional di Inspectie Nederland si encaso esaki tabata necesario. Un posibilidad cu dr. Posner a percura pe y cumi persona a honra y ela funcciona pa hopi aña perfectamente.
Loke si mester duna e minister “credito” ta e hecho cu e mes ta admiti cu pa 8 aña largo ni e y ni tampoco Visser tabata interesa pa defende e interes di e consumidor y patient. Un prueba palpante ta con e minister como longarts ta neglisha por completo e DUMP na Parkietenbos.
Eleccion ta cerca y e minister ta desea di usa prensa pa drecha su imagen cu a sufri un daño inmenso pa su falta di respet contra su mesun bario di Savaneta como tambe su
incumplimiento riba tereno di Salubridad, nos Grandinan y Deporte. A bin ta resulta sinembargo cu e mandatario atrobe kier atende cu casonan duduso di un manera selectivo. Su “amigonan” si ta wordo protehi, mientras kier abusa di su poder bahando pisa riba otro posibel caso di fraude cu receta.
Ta pesey tambe nos kier sa:
* Con a para cu e caso di dr. Jaramillo?
* Con a para cu e investigacion di e dos cirujanonan cu posibel caso di malversacion?
* Con a para cu e investigacion di e salanan di operacion cu ela priminti parlamento di lo a haci?
* Con a para cu e “Openbaarheid van Bestuur” na unda SOGA lo a habri buki encuanto e renobacion di hospital?
* Con a para cu e longarts Arubiano cu mester a solicita na Corsou pasobra e minister no kier a perde su trabou como longarts aki na Aruba?
*Con a para cu un posibel caso di malversacion cu recientemente lo mester a tuma lugar na ImSan?
Enbes di demonisa tur e hobenan profesional Arubiano cu a termina nan estudio di medicina den regio, lo tabata mas na su lugar pa ofrece un solucion berdadero pa e situacion alarmante cu Salubridad ta pasando awendia aden. UPP ta di opinion cu mester habri un opcion real pa nan por wordo incorpora lo mas pronto cu ta posibel den e trabou diario riba nos Isla y di e forma ey yuda alivia e dolor y frustracion di nos hendenan cu ta sufri pa falta di atencion medico adecuado.
E mandatario no a retira di politica y ainda kier sigui traha parttime como longarts. Pueblo mester di un forma contundente rechasa e falta di maneho cu e minister Napoleon aki a mustra durante e ultimo 4 aña, su falta di interes den e patient como tambe pa nos Grandinan y Deporte. UPP tin e Real Deal cu lo percura pa un MIHO MAÑAN!
Booshi Wever
Lider UPP
Brazil 163


text:
Gabinete Wever-Croes ๐ ๐ถ๐ป๐ถ๐๐๐ฒ๐ฟ ๐๐ฎ๐ป๐ด๐๐ถ ๐ข๐ฑ๐๐ฏ๐ฒ๐ฟ ๐๐ฅ๐จ๐๐๐ ๐ง๐ ๐ข๐๐๐๐๐๐๐ ๐๐ก๐ง๐ ๐จ๐ก ๐ฅ๐๐๐๐๐๐๐.
Gabinete Wever-Croes
๐ ๐ถ๐ป๐ถ๐๐๐ฒ๐ฟ ๐๐ฎ๐ป๐ด๐๐ถ ๐ข๐ฑ๐๐ฏ๐ฒ๐ฟ
๐๐ฅ๐จ๐๐๐ ๐ง๐ ๐ข๐๐๐๐๐๐๐ ๐๐ก๐ง๐ ๐จ๐ก ๐ฅ๐๐๐๐๐๐๐.
Como Minister di Salud Publico mi ta sumamente contento di por entrega awe e prome โberoepsbeoefenaarโ nan registro como profesional den cuido reconoci door di AruBIG.
AruBIG ta un ley cu a bay na vigor na aรฑa 2017. E ley aki tabata un ley bashi cual tabata mester a wordo yena cu diferente decretonan pa regla e position di e diferente profesionalnan den cuido na Aruba. Como Minister di Salubridad mi a tuma e tarea aki na serio y a institui un comision yama โcomissie AruBIGโ na februari 2018. Danki na e perseverancia di Ministerio conhunatmente cu e profesionalnan den cuido y departamento di Salud Publico diferente consehonan a ser entrega pa despues nos traha ariba e diferente decretonan cu ta โwijs aanโ e organonan di acreditacion y universidadnan cu ta cumpli cu e โopleidingseisenโ stipula pa AruBIG, awe nos ta para akinan cu orguyo pa entrega e promer registro di 2 profesional den cuido Mw. Breamer un fysiotherapista y Dr. Nathaly Wolter un dokter di wowo na Imsan. Imsan semper a kere den profesionalnan di region.
Actualmente e siguiente profesionnan ta rekeri pa inscribi den e AruBIG:
โข Boticario
โข Medico
โข Dentista
โข Partera
โข Fisioterapista
Entrante aรฑa 2022:
โข Enfermera
โข Psicologo
โข Psychiater
Diplomanan reconoci pa AruBig
E siguiente diplomanan ta ser reconoci den AruBIG:
1. Pa tur profesion, un number di BIG di Hulanda (Nederlandse BIG-nummer) y registracion como specialista den e asociacion reconoci na Hulanda (p.e. RGS pa medico). BIG registratie.
2. Pa medico alternativamente documentacion cu ta prueba cu a pasa exitosamente e โboard examโ di USA (ECFMG) of Canada (Medical Council of Canada) , irespecto na unda bo persona por a studia;
3. Pa medico alternativamente e diploma di e siguiente universidadnan accredita pa medio di e organo di acreditacion SINAES na cual e siguiente Universidadnan ta ser reconoci dor di AruBIG: Universidad de Costa Rica, Universidad Latina de Costa Rica of Universidad de ciencias medicas (UCIMED);
4. Pa medico alternativamente e diploma di e siguiente universidadnan accredita dor di e organo di accreditation CNA na Colombia na cual e siguiente Universidadnan te ser reconoci dor di AruBIG: Universidad El Bosque of Pontificia Universidad Javeriana;
5. Pa dentista alternativamente e diploma di siguiente universidadnan na Costa Rica: Universidad de Costa Rica of Universidad Latina de Costa Rica;
6. Pa dentista alternativamente e diploma di e siguiente universidadnan na Colombia: Universidad El Bosque of Pontificia Universidad Javeriana.
Pa estudio local ta conta cu esnan reconoci dor di Directie Onderwijs y/of apunta dor di e Instituto di Calidad ta ser reconoci dor di AruBIG.
Un otro specialismo reconoci dor di AruBIG ta e estudio di specialismo โarts arbeid en gezondheid Arubaโ duna pa e scol NSPOH di Hulanda.
Kwaliteitsinstituut
Minister Oduber a menciona cu e instituto di calidad ta hunga un rol hopi importante den e henter e proceso di arubig. A percura pa lanta esaki y e mester bira un organo independiente y para riba su mes. Gobierno ta den combersacionan cu azv pa por logra esaki.
Arubig lo yuda pa haya mas specialista y lo percura pa reduci e โwachtlijstenโ nan cu tin.
Finalmente Minister Dangui oduber a manda gradicimiento specialmente pa su conseheronan di ministerio sra. Briceรฑo, sra. Schipper, sr, Jayburt Dijkhoff di DVG, AZV y tur otro cu a coopera y contribui pa awe AruBIG ta un realidad. Nos por considera esaki un logro special y historico pa cuido medico na Aruba.


text:
Riba djaweps 24 di mei 2018 e representantenan di e Kolegionan Superior di Estado i di Konseho Sosial Ekonómiko (SER) di Kòrsou a bini huntu den sala di reunion di Kontraloria General di Kòrsou na Ansinghstraat pa konkretisá kon pa sigui estrechá nan lasonan di trabou.
Na e reunion a partisipá entre otro Sekretario di Kontraloria General señora S. Cathalina, Defensor di Pueblo señor K. Concincion, Sekretario di Konseho Konsultativo señora C. Raphaëla i Direktor/Sekretario General di SER señor R. Henriquez. E reunion aki a tuma lugá den un esfera ameno. Durante e reunion a interkambiá di pensamentu tokante tópikonan manera: maneho propio di finansas i di personal, fortifikashon di nan posishon independiente den sistema gubernamental di Kòrsou i kon pa huntu bini ku programanan pa trein i otro aktividatnan.
E representantenan di e Kolegionan Superior di Estado i di SER a kumbiní pa di awor en adelante bini kuater biaha pa aña huntu riba un sistema rotativo pa deliberá riba temanan di interes komun i tambe pa interkambiá konosementu i eksperensia.
E próksimo enkuentro lo tuma lugá den luna di ougùstùs binidero.
Riba e portrèt partisipantenan na e reunion. Di robes pa drechi: señor R. Trenidad (Ofisina di Defensor di Pueblo), señor K. Concincion (Defensor di Pueblo), señor R. Henriquez (Direktor/Sekretario General SER), señora L. Hart (Kontraloria General), señora S. Cathalina (Sekretario Kontraloria General), señora C. Raphaëla (Sekretario di Konseho Konsultativo), señora M. Sboui-Racamy (Ofisina di Sekretariado SER/ROA/GOA) i señora J. Seedorf (Konseho Konsultativo).


text:
Kontrol di tráfiko
KOMUNIKADO DI PRENSA 412/2022
2 sèptèmber 2022
Kontrol di tráfiko
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djárason 31 di ougùstùs 2022 personal di warda di polis di Rio Canario, UST i Departamento
di Tráfiko a tene kontrol di tráfiko na e krusada Winston Churchillweg/F.D. Rooseveltweg.
E kontrol aki tabata dirigí prinsipalmente riba pasamentu den lus korá.
Polis a parti un total di 20 prosès verbal pa pasa den lus korá i 20 prosès verbal pa e
siguiente infrakshonnan den tráfiko.
Manehá un vehíkulo sin:
Faha di seguridat bistí;
Reibeweis bálido;
Seguro bálido;
Karchi di kùr bálido;
Plachi di number i tambe manehá un vehíkulo ku glas skur.
1 vehíkulo a wòrdu transportá ku kran bou di kondishon.
E kontrolnan aki ta kontinuá.


text:
Oranjestad – Diamars den oranan trempan di mainta Sra.Lopez Tromp a presenta na Landsrecherche ariba Vondellaan.
Segun Marisol, fin di juni tambe e tawata na Landsrecherche pa contesta locual Sr.Croes di DIP a declara na LR durante cu e Lopez Tromp tawata minister.
E la menciona cu esaki lo ta trata di e caso Kukwisa.
Segun Lopez Tromp awe un biaha mas e la wordo invita, pero pa repasa locual e la declara contra Haime Croes na fin di juni.
E la sigui bisa tambe cu lo no tawata trata di un interogacion.
A puntr’e si esaki ta e ultimo biaha cu e lo wordo yama r kiermen e no sa.
A puntre tambe pakiko e la presenta cu su abogado?
Lopez Tromp a contesta: ” Si paso mi mes no ta hurista, dus pa loke ta “proceduranan” mi ta prefera pa tin un bon advies”.
Esnan cu conoce e materia a analisa locual e Parlamentario a declara
“Scuchando e declarion di Marisol Lopez Tromp por deduci cu su persona a wordo interoga pa LandsRecherche abase di un declaracion di e director di DIP, Haime Croes. Si e ex Minister ta un sospecho of no su persona no kier a confirma y a laga esaki den un duda”.


text:
Kralendijk – Desde awor te ku 3 di yanüari 2022 Gezaghebber a anunsiá medidanan nobo pa COVID-19. E medidanan nobo aki tin influensia riba nos, e manera ku nos por
ehekutá nos trabou i nos servisio na kliente. Ta deskonsehá pa bishitá ofisina di WEB Pa minimalisá e rísiko pa propagashon di COVID-19, nos ta deskonsehá pa
bishitá nos ofisina. Esaki ta konta spesialmente pa gruponan di rísiko manera grandinan i personanan ku resistensia abou. Evitá kontakto físiko mas ku ta posibel!
Regla bo asuntunan ku WEB preferiblemente for di kas i uza “online banking” pa hasi pago di kuentanan. Bo tin pregunta òf ta buska informashon, tuma kontakto ku nos
departamentu di servisio na kliente via info@webbonaire.com òf +5997158244. Paga “online”! Paga seif for di kas 24/7 via di “online banking”. Tene na kuenta ku mester
hasi pago di kada faktura apart. No por hasi kombinashon di 2 faktura. Mas informashon i instrukshon pa hasi pago via “online banking” ta disponibel riba nos wèpsait www.webbonaire.com òf riba nos página di Facebook. Bishita nesesario na kantor di WEB Si ta nesesario pa bishitá nos ofisina prinsipal na Playa òf nos kantor na Rincon, mester tene kuenta ku: 1.5 meter di distansia, tapaboka ta obligatorio i bini solamente si bo no tin síntomanan manera keintura, tosamentu i nistermentu. WEB ta permití solamente un kantidat di hende pareu na ofisina. P’esei lo
repartí un máksimo di 30 karchi di entrada. Na momentu ku alkansá e máksimo aki, bishitantenan mester bandoná e sitio i regresá na otro
momentu. Kaha i bali di informashon Entrante 29 di november lo tin 1 kaha i 1 bali di informashon habrí. Paga tinu!: bishita na bali di informashon ta bai solamente pa medio di un sita.
Pa traha sita por tuma kontakto via info@webbonaire.com. Seguridat di kliente i personal ta na promé lugá. WEB ta kumpli ku e medidanan aktualmente na vigor pa COVID -19. Proyektonan pendiente ta keda ehekutá bou di kondishonnan adaptá. Interupshon den servisio di distribushon di awa, awa di kloaka i koriente ta keda resolvé. WEB ta gradisí pa e komprenshon. Huntu nos ta mantené otro seif!
Kralendijk – Desde awor te ku 3 di yanüari 2022 Gezaghebber a anunsiá medidanan nobo pa COVID-19. E medidanan nobo aki tin influensia riba nos, e manera ku nos por


text: KRALENDIJK – Tin indikashon ku porfin idioma papiamentu ta bai haña rekonosementu komo idioma kompletu. Esaki despues ku minister di asuntu nan interno i relashonnan di Reino di BZK, Kajsa Ollongren, a komprometé su mes den Tweede Kamer, ku el a hasi tur esfuerso pa wak den kua forma por logra esaki mas mihó. E minister mes ta pensa pa wak kon por logra esaki pa medio di un kombenio. El a bisa ku e ta trahando riba dje i tin hopi gana di logr’é. Kontestando preguntanan di miembronan Nevin Özütok di GroenLinks i Attje Kuiken di PvdA, durante tratamentu di presupuesto di e ministerio di BZK pa 2021, a toka e tema aki. Parlamentario Özütok a puntra e mandatario si e ta dispuesto pa laga hasi un investigashon, si papiamentu por bira un idioma kompletu. Kuiken na su turno a mustra riba e echo ku e ta haña idioma papiamentu importante. Esaki kontrali na Limburgsch i Fries sí. Segun Kuiken idioma papiamentu tantu komo idioma i kultura ta hopi importante. E ta deseá pa kua motibu ta hasi e distinshon i ta hasi un apelashon pa hasi algu kontra esaki. Minister Ollongren ta menshoná ku e ta haña e idea i deseo di ámbos miembro di Tweede Kamer hopi positivo. E tambe ta deseá pa protehá i stimulá idioma papiamentu. Segun e mandatario e ta den kombersashon ku entidat públiko di Boneiru, i e organisashonnan tokante esaki. E ta mustra ku den debatenan anterior a mustra ku e karta Europeo pa idiomanan regional i idioma di minoria ku ta rekonosé Limburgsch i Fries, no ta konta pa e teritorionan ultramar. Esaki ta konta solamente pa Europa. Pues mester bai wak kon ta protehá idioma papiamentu mas mihó. E minister ta pensa den kua forma, kisas den forma di un kombenio òf algu por estilo pa por hasi esei. E minister a primintí di tene Tweede Kamer por eskrito na altura di e progreso den esaki.


text:
ORANJESTAD – Desde augustus 2021, cu guia di Departamento di Enseñansa y cu sosten di entre otro CINOP di Hulanda, Colegio EPI ta ocupa cu e proceso di renobacion di su curiculo. E meta ta pa augustus 2022 presenta un curiculo cu programanan renoba y tambe nobo.
Pa es motibo kier informa cu e fecha di e anochi di informacion di nos programanan di educacion cu tabata planifica pa maart 23, awor a cambia y lo bira riba dos anochi cu ta april 12 y 13. Pronto lo publica informacion tocante e organisacion y con lo por participa na e anochinan di informacion via e medionan di comunicacion, nos pagina di Facebook y nos website.
Tambe kier a informa cu e fecha cu Colegio EPI ta oficialmente habri e proceso di registracion pe aña escolar nobo, cu normalmente ta 1 di april, awor lo bira entrante 1 di mei. Tene na cuenta cu e periodo di registracion lo cera entrante 15 di juni. Ta pidi tur studiante cu ta desea di bin studia cu nos na Colegio EPI pa registra durante e periodo aki apesar cu kisas ainda no tin resultado final di graduacion. Importante ta pa bo registra na tempo ya cu despues di juni 15 lo no tuma registracion mas pa aña escolar 2022-2023.
E proceso di registracion lo ta uno completamente digital y lo publica informacion detaya tocante e procedura y e rekisitonan via nos Facebook y nos website. Nos ta recomenda tur studiante cu tin e deseo pa bin studia na Colegio EPI pa e aña escolar 2022-2023 pa di awor caba planifica pa bo tin tur documentonan manera rapport, cijferlijst, identificacion, etc. poni den un formato digital (sea den formato jpeg of PDF). Un rekisito importante ta cu tur aplicante mester entrega un prueba di registracion di Censo (papel di 5 florin) den formato digital. Na momento cu habri oficialmente e periodo di registracion na Colegio EPI lo por uza y manda tur documento den formato digital hunto cu bo formulario di registracion via nos website.


text:
San Jose
San José ta e kapital i e suidat mas grandi di Costa Rica. San José tin un poblashon ta mas of menos 333,981 habitante (2015) i un area di 44.62 kilometer kuadrá.
E ta keda den e vale sentral i ta e sede di e gobierno di Costa Rica, e lugá di mas importansia politikamente i ekonomikamente, i e sentro di transporte di e pais sentromerikano aki. E la keda fundá na 1738 dor di e kommando di Cabildo de León, San José ta un di e kapitalnan mas jòng na latin amerika kontando añanan for di konsepshon, toch e no a wordu yamá kapital te ku 1823. Awendia e ta un suidat moderno ku hopi komersio, i ku hopi ekspreshon di arte i arkitektura, anto dor di e pais nu industria improvisa e ta haňa hopi turista internashonal.


text:
Elliott Loonstra PLY y su coach Luciano Mazzeo a participa na e di dos evento di e ‘World Para Taekwondo Grand Prix Series’ cu a tuma lugar na Paris Francia dia 5 di september 2022. E evento a wordo teni na ‘Palais des Sports Marcel Cerdan’ y a participa un total di 28 pais di cuater continente. Na e evento aki solamente e top 12 atletannan na mundo den cada categoria ta permiti pa participa na e peleanan. Loonstra PLY cu actualmente ta number 10 na mundo a participa contra di Spajic di Serbia cu ta number 9 na mundo. Esaki tabata un pelea excitante pasobra no solamente tabata lucha pa e semifinal pero tambe pa e ranking mundial. Elliott Loonstra PLY a haci su best pero e pelea a termina na fabor di e Serbio. Elliott Loonstra PLY a haci un bon trabou durante di e evento aki na Paris finalizando na di 5 lugar, cual ta un mehoracion di e prome evento di e serienan cu a tuma lugar na Bulgaria, caminda cu el a termina na di 9 lugar.
Elliott Loonstra PLY ta actualmente na Brazil pa otro competencia, preparando pa e di tres evento di e ‘World Para Taekwondo Grand Prix Series’ cu lo tuma lugar na Manchester, Inglatera na october benidero. Elliott Loonstra PLY a keda na di cinco lugar e ultimo biaha cu e tabata na Manchester y hunto cu su team ta buscando e podium den e competencia benidero. Loonstra PLY y su team kier duna danki na CEMEDAR, BodyZone Fitness y Roro Fitness pa tur e yudansa cu nan a duna su persona durante e ultimo lunanan pa asina e por yega mas serca di su metanan.


text:
Petishon pa mas tantu posibel aserká polis via telefòn òf online.
KOMUNIKADO DI PRENSA 129 / 2021
28 di mart 2021
Petishon pa mas tantu posibel aserká polis via telefòn òf online.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Kuerpo Polisial ta hasi un súplika na komunidat, pa evitá mas tantu posibel di bini na warda
di polis.
Nos ke protehá nos trahadónan i boso komo bishitante i ke laga e posibilidat aki di bini
warda, únikamente pa kasonan di sumo urgensia òf pa personanan ku no ta disponé di un
telefòn òf medionan di komunikashon elektróniko.
Pa fasilidat, nos ta bolbe publiká number di telefòn di e wardanan i e adrèsnan di e-mail,
riba kua nan ta alkansabel.
Warda di polis di Punda 8666300 warda.punda@polis.cw
Warda di Polis Otrabanda 8666400 warda.otrabanda@polis.cw
Warda di polis Montaña 8666700 warda.montana@polis.cw
Warda di Polis Rio Canario 8666800 warda.rio@polis.cw
Warda di polis Barber 8666900 warda.barber@polis.cw
Tambe por yama Callcenter di polis na 917 i den kasonan di urgensia, por yama 911.
Nos ta gradisí komunidat pa e komprenshon sperando ku nos lo sigui kuida nos mes i otro.


text:
Kralendijk – Siman pasá djaluna 16 di ougùstùs, diputado Hennyson Thielman tabatin un enkuentro fruktífero ku e Bonaire Cruise Tourism Association (BCTA). Intenshon di e enkuentro tabata pa kompartí diferente punto importante ku otro pa mehorashon di e sektor.
Resientemente gobièrnu di Boneiru a komuniká e vishon pa sektor di turismo krusero ku a keda dileñá den e plan di rekuperashon di turismo. E plan ta asentuá kambionan pa mehorashon di nos maneho di turismo krusero i pa atraé bishitante na un forma mas stratégiko. En konekshon ku esaki diputado Hennyson Thielman na diferente okashon a sinta ku BCTA ku tin un meta komun; bienestar di e sektor. Huntu a papia tokante diferente punto ku por reforsá pa traha riba mehorashon i stabilidat di e sektor.
Algun resultado di e ekuentronan ta entre otro pa inisiá ku un grupo di trabou pa por yega na stabilidat duradero pa e kompanianan di taksi i tur ku ta trahando direktamente i indirektamente ku e industria krusero. Tambe lo sigui dialogá ku BCTA riba kon por yuda intermediá huntu ku ofisina di haf i TCB pa bini ku liñanan krusero mas atraktivo i mihó pa Boneiru.
Huntu lo intermediá i interkambiá di pensamentu ku TCB i ofisina di haf pa loke ta trata tur informashon di desaroyo pa Boneiru. BCTA a pone su mes disponibel pa yuda ku diferente plan manera por ehèmpel un plan di ehekushon pa yuda empresarionan lokal hasi negoshi den sektor krusero, maneho di akuerdo di data i formanan mas efektivo pa uza e kanal aki pa tuma desishon, plan di akshon pa aglomerashon i maneho di e área krusero.
Diputado Thielman ta kontentu di por a sinta na mesa ku BCTA pa asina komprondé di aserka kon por traha huntu pa logra resultadonan konkreto pa e industria. Lo sigui reuní den forma kontinuo pa asina sigurá ku ta atendé ku e prekupashonnan ku tin i bini ku akshonnan ku ta enfoká riba un maneho efisiente di e industria krusero.


text:
ORANJESTAD (AAN): Un di e weganan mas gusta na Lotto ta esun di Zodiac.
Bo ta escoge un number consistiendo di cuatro cifra, y agrega un signo zodiacal y ya bo ta den wega. Loke Saturno a haci, ta escoge numbernan loco ora di a bay cumpra su ticket.
Diaranson el a acudi na oficina di Lotto pa reclama su premio. Ora cu nan a scan e barcode di su ticket, e computer a confirma cu el a gana 25.000 Florin cu e sorteo di Zodiac Merdia.
Mesora a sigui cu e proceso pa transferi e premio electronicamente pa su cuenta di banco. Saturno a bisa cu e ticket ganador el a cumpra na Lucky Angel.


text:
Manifestashon
E Lei Manifestashonnan Públiko (De Wet Openbare manifestaties - Wom) ta aplikabel ora ta tene un manifestashon òf demonstrashon. Tin kestion di un manifestashon públiko ora tin vários persona ku públikamente ke ekspresá nan opinion i kaminda ekspreshon di e opinion aki ta para sentral.
Mi tin mester di pèrmit pa tene un demonstrashon òf manifestashon?
Pa tene un demonstrashon òf manifestashon mester di un asina yamá notifikashon. Esaki bo mester tin por lo ménos 72 ora promé ku e manifestashon kuminsá. Di e forma aki Gezaghèber ta na altura.
Si e ora di e notifikashon ta kai riba un djabièrnè despues di 12:00 or, riba un djasabra òf riba un dia di fiesta ofisial, e ora ei pa mas tardá riba e dia di trabou anterior na e dia riba kua e ora ei ta kai, promé ku 12:00 or bo tin ku entregá e notifikashon.
Kon mi tin ku anunsiá mi intenshonnan?
Pa medio di un formulario online bo ta notifiká Gezaghèber di bo intenshonnan pa na un sitio públiko tene un enkuentro, reunion òf manifestashon relashoná ku profesashon di un religion òf konvikshon di bida manera intenshoná den Lei Manifestashonnan Públiko BES.
Podio òf stènt?
Den kaso di ponementu di por ehèmpel un stènt òf un podio riba kaminda públiko por kobra derecho di prekario konforme artíkulo 1 te ku 5 di e Dekreto tarifa di derecho di prekario i retribushon (A.B.1992, no. 9) i e kambio pa loke ta trata artíkulo 3 den A.B. 2008, no. 28.
Ta bende artíkulo òf kos di kome?
Si e kontesta ta ‘si’, e ora ei dentro di 4 siman anterior na e manifestashon ku ta bai tene, mester pidi un pèrmit di bufèt na departamentu di Asuntunan Hurídiko i General (JAZ), situá na J.A. Abraham Boulevard 27.
Preskripshon òf limitashon
A base di e Lei Manifestashonnan Públiko adelantá Gezaghèber por imponé preskripshon òf limitashon pa e demonstrashon. Eseinan nunka no ta trata di e kontenido di e demonstrashon òf limitashon. Durante e demonstrashon tambe Gezaghèber por duna instrukshon na e partisipantenan. Esaki pa protekshon di salú, na interes di tráfiko i pa kombatí òf prevení desòrden.
Gastu
Mèldumentu di un demonstrashon òf manifestashon ta grátis. Medidanan adishonal manera ponementu di por ehèmpel barera, stènt òf podio sí por kosta sèn.


text:
Na Cas Ceremonial riba diahuebs 25 di augustus 2022 dos persona a huramenta den presencia di Gobernador di Aruba, S.E. Alfonso Boekhoudt. Señora mr. Barbara Van Sluis a huramenta como abogado general y señora mr. Deirdre Woei-A-Tsoi a huramenta como fiscal na Ministerio Publico Aruba.
Ademas di miembronan di famia di esnan cu a huramenta, Minister Rocco Tjon (Husticia y Asuntonan Social), señor Bote Ter Stege (procurador-general) y algun otro representante di Ministerio Publico tambe a presencia e huramentacion.


text:
Faltando algun dia pa e caso bin padilanti den “bodemprocedure” y pa evita cu awo si hues lo destrui e decision di Minister Glenbert Croes, el a opta pa e tene honor na su mes y a hala su decisionnan aden. Pero, na su luga y pa burla di e sentencia di hues, a opta pa toch kita mayoria poder di Kathy Ruiz-Paskel y a tuma e encargo su mes.
Ta parce cu e mandatario kier muda e tumamento di decision riba permiso di trabou y estadia for di Paardenbaaistraat pa Cocolishi. Un decision cu ta legalmente corecto pero eticamente cuestionabel y politicamente peligroso!
Tabata dia 30 di mei 2022 cu hues den Corte di Empleado Publico a tuma un decision pa suspende algun decision di Minister Glenbert Croes pa cu un maneho nobo cu e kier implementa na Departamento di Integracion, Maneho y Admision di Stranhero (DIMAS). E decision cu e mandatario a tuma pa pone e director un banda y hinca operacion di e departamento aki den man di un subordinado, ta contra ley.
Pa e articulo completo, lesa e edicion di awe di TREMPAN.


text: Diadomingo anochi a drenta informe di un accidente na Palm Beach, mesora a dirigi un patruya na e sitio. Na yegada di e patruya a bin compronde cu un Chrysler Van a subi caminda sin a duna e Kia Rio preferencia y nan a dal den otro. E impacto tabata fuerte y a laga e Kia Rio sin por sigui core. Na prome instante e hoben chauffeur di e van a bandona e sitio pero pa ora e oficial di trafico a presenta e hoben aki a regresa. Aunke e impacto tabata fuerte toch afortunadamente ningun hende a resulta herida.


text:
Aruba y su Nomber
For di dia cu e Spañonan, Alonso de Ojeda
y su compañeronan, a yega Aruba na aña
1499, hopi escritor a skirbi tocante Aruba y hopi a trata di descubri con e isla a haya su nomber. Diferente
nomber relaciona cu Aruba a wordo usa pa escritornan, pero cu tempo varios a wordo descarta. Por ehempel: Oro Hubo (tin oro). E palabranan ey nunca por a wordo usa pa e Spañonan pa motibo cu dia nan a yega nan no a descubri algo di balor manera oro of
plata y pa motibo cu no tabatin nada pa nan uso, nan a yama e isla “Isla Inutil”. Nos tur sa
cu oro a wordo decubri na Rooi Fluit door di e hoben Willem Rasmijn.
Pa haya sa e origin di e nomber Aruba, nos mester busca profundamente den e historia di e Indjannan na e costa di Venezuela, prome cu e Spañonan a yega, pa mira di con e Indjannan a papia tocante “Isla di Arua”.
Ora studia di con Aruba tabata pobla cu e mesun rasa di Indjan cu a biba na Venezuela, nos ta haya den e Museo Arkeologico di Aruba algun indicacion den forma di pintura di pochi y decoracionnan di aparatonan di piedra, casca di lama y ceramic di klei. E hendenan aki tabata e Caiquetionan di e confederacion di Arawak na Paraguana y rond di Coro, Falcon.
Sr. Walter Raleigh a skirbi cu e confederacion di Arawak, tabata un di e mas importancia di e confederacion di Sur America. Perteneciendo na e confedeacion aki, un tribu di Caiquetio a biba den e costa noordoost di Venezuela. Nan tabata bon piscado, guerero y cunukero pero tambe bon minero.
Tambe Mario Bricento Yragorri, un historiado den asuntonan di Indjan, a skirbi den “Historia di Venezuela” cu e nombernan di e paisnan y luganan di e Mundo Nobo, tabata existi caba y nan no a wordo duna pa e Spañonan America, ta bin di e palabra Americopana, cu tabata e nomber di e nacion di mas grandi di e Ijdjannan di Sur America, y no a wordo duna na honor di e explorado grandi (aventurero) Amerigo Vespucci, kende a acompaña e descrubido, Christopher Columbus, na varios ocasion. Den e nacion Americopana, bo por haya e confederacion di Arawak of Naruak, kendenan a biba den e Provencia di Curiana (Venezuela y Brazil), cu capital: Xorio of Choro, awendia Coro. Tabata e Indjannan ey di un tribu di confederacion aki, cu a crusa e lama y establece nan mes riba e isla y a duna e nomber di “Isla di Aruba”. E resto di e tribu a sucumbi y a move pa biba na e margin di Lago di Maracaibo. Ainda nan tin e nomber di Arubaes.
Hopi aña pasa, prome cu e Indjannan legitimo a establece completamente na e Peninsula di Paraguana, a bin algun di e tribu aki, kendenan tabata biba na e rand di e boca di riu di Aroa, na Falcon, Venezuela.
E Indjannan tabata cansa di e atake constante di e Indjannan Caribe y pa evita esaki, nan a move pa Paraguana. E Caribenan a persisti den persigiui nan y atrobe despues di varios atake, hopi di nan a bin e isla di Aruba, unda varios miembro di e tribu ya tabata biba den pas y harmonia. E grupo cu a move pa Aruba a wordo dirigi pa e Cacique cu a descubri e isla, Cacique Arua. Pesey nan tabata papia di: Isla di Aruba.
Cacique Arua a nace na Boca di Arua, Estado Falcon, Venezuela den e aña 50 A.D. Su casa Shira a muri durante parto y a laga atras nan unico yiu cu a nace den e aña 70 A.D. El a haya e number di Coribori, cu nan a bisa cu nifica Pastoor Chikito di Coro. Tin un storia largo unda Cacique Aruba, su yiu Coribori y 10 guerero tabata bay Cujarao (Corsou) y Bonaite (Boneiro) pa busca salo. Tambe nan a bay pisca un dia basta leu di costa, y durante un tempestad nan a bin te na e isla di Aruba, sin cu nan tabata sa unda nan tabata. Arua a manda su yiu y cuatro guereo pa bay busca un cuidad y busca informacion, pa sa unda nan ta. Asina Coribori y e guereronan a sigui cana den mondi te cu scuridad a yega y nan a dicidi di subi Orcuyo of Pan Dushi cu awe ta Hooiberg pa tin un miho bista riba e isla. Un candela nan a mira pero e tabata di Arua y e otro guereronan cu a keda atras. Despues di varios dia, nan a dicidi di rema bek pa nan tribu, pero prome cu esey Coribori a bisa: “Pa Arua, bo a descubri un isla”.
For di un distancia nan a reconoce na campamento. Cu alegria y entusiasmo nan a rema pa dos dia largo, pero porfin nan a mira unda nan tabata biba. Varios canoa chikito a bay topa cu nan. E famianan na Boca di Aroa tabata contento. Cada un di nan a kere cu algo serio a pasa nan, pasobra nan a keda hopi largo e biaha aki y hasta nan a pensa cu nan lo no bolbe mas. Te hasta nan a pensa cu nan a muri di hamber of sed of a hoga.
Manera nos tur sa, e prome habitantenan di nos isla tabata Indjan y Spañonan. Si nos lesa e storia di cada uno, ami ta casi convenci cu e nomber Aruba a bin for di e Indjannan, esta Arua. Si nos compara cu e Spañonan, cu a referi na Oro Hubo (tin oro), nan no a descubri algo di balor manera oro of plata, pesey tambe nan a declara “Isla Inutil”.
Si tin un persona cu lo por contraduci mi pensamento, lo mi aprecia pasobra asina nos tur por siña di otro. Pero mas importante ta, cu nos mester laga documentarionan corecto pa e futuro generacion, esey ta mi meta.
MetaData: Fuente: Adolf Kock Editor: Adolf (dufi) Kock Aña: 2015 Coleccion: n/a Genero: Historia Decada: Historia


text:
Fundashon Alton Paas ta hopi gradesido ku den un grupo chiki di personanan por a lansa su reportahe sosial di aña 2020.
Djamars último na e lokalidat di ehersisio AP Center tabata tin e lansamentu di e dokumento ku ta ilustrá e impakto di tur e sosten ku Fundashon Alton Paas a risibí durante aña 2020.
E aña ei tabata tin diferente retu ku a presentá spesial dor di e pandemia ku tur dia nos ta siñando mas i mas kon pa enfrentá esaki.
Maske kon e retonan tabata tòg a hasi maksimo esfuerso pa keda enfoká riba e vishon ‘Un futuro sin limitashon’. Esaki a yuda ku tin diferente lès ku nos por a siña i tambe diferente logro.
Esakinan lo bo por mira bèk den e reportahe digital ku Fundashon Alton Paas a krea den forma di un revista. Pesei e reportahe tin e nòmber ‘2020 Impact Report’ dor ku ke pone atenshon na e impakto, e resultadonan di 2020.
Den e reportahe aki lo bo por haña:
- 6 entrevista
- Link pa proyektonan hasí
- Sifras importante
- i mas….
Ta di dos bia ku Fundashon Alton Paas ta krea e reportahe sosial aki den forma di un revista digital ku bo por wak riba e website www.issuu.com. E promé bia tabata di aña 2018. A publiká e reportahe sosial di 2018 tambe ku diferente potret, entrevista, datos importante i hopi mas.
Un kos ku a inkluí den e reportahe aki ta un artikulo na memoria di Rudy Wijngaarde ku a fayese den 2020. Sr. Wijngaarde tabata traha na Reda Sosial i a hasi hopi pa yuda komunidat i tambe Fundashon Alton Paas pa por mehorá kalidat di bida di esnan den nesesidat.
Durante di e lansamentu a entregá un kopia di print na e famia di defuntu Rudy Wijngaarde.
Un invitado spesial tambe di e anochi tabata Minister Larmonie-Cecilia ku a duna algun palabra despues ku presidente Alton Paas a presentá e kontenido di e reportahe na e invitadonan.
Minister Larmonie-Cecilia a gaba e trabounan di Fundashon Alton Paas i a pidi e Fundashon pa sigui ku e trabaonan.
Ku esaki Fundashon Alton Paas ke enkurashá tur hende pa klek riba e link abou aki pa por bai lesa e ‘2020 Impact Report’.


text:
Diamars anochi Soldatnan di Solito ta drenta “Haula di Leon” y despues di un bataya fuerte ta vence contra Abejanan di Dakota 2-1. Na 70 seconde di wega Dakota ta sorprende cu gol y ta paralisa e fanaticada tricolor. Na 40 minuut karchi corra ta cai y Dakota ta keda cu un hungador menos pero halftime ta bai aden 1-0 aunke RCA BIG WHEEL LOTTERY powered by POWERADE & KFC a crea hopi chens.
Di dos tempo RCA ta sigi domina y ta Steven Melchor cu ta bin anota e empate y ya den pito Ronald Gomez ta sella e victoria. Asina aki RCA ta acomula 6 pun
o den dos wega y ta sigi fuerte na promer lugar na caminda pa topa Piratanan di Angochi CARAVEL otro siman. Famia tricolor ta desea Jeanpierre van den Linden un pronto recuperashon. Despues di un hugada fuerte “Champi” ta sali leshona y a ser transporta pa hospital.


text:
ORI ta lòs ‘Mi Life’
ORI no tin mester di niun tipo di introdukshon; su trayektoria musikal ya kaba ta bon konosí i e versátil ku e komo artista ta semper a traha na su bentaha. Fanatikonan sa ku género musikal urban ta su kos, aunke ku e añanan ku e’la militá den Nasty Play tambe e’la pèrkurá pa fanatikonan keda tende di dje i pa radionan keda zon’é. Su partisipashon den Festival di Tumba na 2017 ta konfirmá su versatilidat musikal. Ya kaba fanatikonan por a kuminsá haya un ‘vibe’ riba social media i tambe instagram di loke ORI lo bin kaya kuné. Awe t’e dia! ORI ta lòs ‘Mi Life’.
ORI a sinti su mes konfortabel trahando ku Decoded, pues fanatikonan por mira e videoclip riba e Youtube Channel @decodedofficial òf solisitá e track na nan radio preferí. ORI ta konta ku e’la skibi “Mi Life” den un temporada difísil, “E track aki mi a skibié den un temporada ku kosnan tabata basta duru p’ami. Pesei mes e yama ‘Mi Life’. E ta tokante mi bida i kon ami ta mir’é te ku awe. Mi ta un hóben ku ta traha duru, ku a pasa den hopi kos anto e echo ku mundu awe a kambia, a buta ku mi ta focus hopi riba mi mes. Esei ta e mensahe p’e fanátiko tambe. Ku enbez di focus riba otronan, sòru pa Abo ta bon. Ami mes a kometé e fayo den pasado di keda sin kis pa mi mes promé. Di tur kos ku mi a pasa aden for di bai Merka, bai biba Ulanda, bin bèk Kòrsou un kos a kapta mi atenshon, ta ku semper mi a keda e mesun hende. Anto esei a buta ku mi a graba "Mi Life". Pa ami e ta nifiká un fase nobo den mi bida”. Próksimamente Decoded lo presentá un videoclip di DXBT i aki un par di siman un piesa kompañá pa su videoclip di Rich Kalash.


text:
WILLEMSTAD — Swim Club Orca Curaçao?ta un klup nobo ku a lanta pa forma parti di e famia di e mundu di landamentu aki na Kòrsou.?Pa Swim Club Orca Curaçao esaki ta un plaser i honor pa nos tei mei mei di e demas klupnan di landamentu i pa nos tambe por sirbi e pueblo di Kòrsou. Pa selebrá i ofisialisá e hecho aki,?Swim Club Orca Curaçao?i?Fundashon Pa Nan,?dia 24 di òktober di 08.00 or pa 20.00 or, ta bai organisá un aktividat di landamentu ku yama??“This Is It Swimming Marathon”.?E ta un aktividat di landamentu den forma di un “MARATHON” di 12 ora di relevo landando. Por partisipá pa kompetí i tambe pa rekreá.
E parti di kompetensia ta pa e klupnan di landamentu. Tur organisashon i personanan por será un grupo di 10 persona i por partisipá den e parti di rekreo. Si un persona ke partisipá i e no por forma un grupo, nos por regla pa e persona por partisipá tòg, dor di forma un grupo di 10 persona ku otro personanan.
Tur klup ku ta partisipá, ta haña e oportunidat?pa para bou di un tènt i duna informashon na e públiko bishitante tokante di nan klup i e loke nan tin pa brinda nan posibel futuro miembro.
Durante di e aktividat e públiko bishitante por partisipá na charlanan ku lo keda organisá riba e reglanan di landamentu, di waterpolo i di landamentu sinkronisá. Tin posibilidat pa por landa liber den e pisina chikitu i slep for di “bounce”. Tambe lo tin un “bouncer” pa e muchanan chikitu ku no mag di bai den awa. Lo tin stènt di informashon di e klupnan di landamentu i diferente stènt di organisashonnan pa konsientisá hende riba nan salú.


text:
Kenneth apunta pa FIBA
Lo keda encarga cu e desaroyo di basketball mundial
Kenneth Vrolijk apunta den e National Federation Support and Development di FIBA pa e periode di anja 2019 – 2023.
Un grato noticia cu nos a caba di ricibi ta bisa cu miembro di Comite Olimpico Arubano, Sr. Kenneth Vrolijk a keda apunta pa e Central Board di FIBA cu nan a acepta su persona pa forma parti di e comision encarga cu e desaroyo di basketball mundial. Mirando Sr. Vrolijk su interes den basketball ta grandi pa un hoben, traha riba desaroyo di otro hobennan lo pas mas cu e habilidadnan di Sr. Vrolijk den FIBA su concepto.
Sin duda un tremendo noticia pa Aruba, deporte di basketball y claro Sr. Vrolijk mes. Kenneth Vrolijk pa varios anja caba ta yuda Comite Olimpico Arubano den e diteccion di desaroyo. Tambe e ta yuda den e parti di financien. Ultimo Sr. Kenneth Vrolijk a fungi como Hefe di Mision pa e Weganan Olimpico Hubenil Buenos Aires 2018 y recientemente e Weganan Panamericano Lima 2019.
Masha pabien Kenneth Vrolijk, un otro Arubiano cu ta haya e oportunidad di traha cu un federacion mundial di deporte, den e caso aki FIBA.


text: Oranjestad, 1 di mei, 2021 – Considerando e ultimo desaroyonan pa loke ta e pandemia, Crisis Team ta introduci algun cambio den e maneho entrante dialuna 3 di mei. Cautelosamente ta flexibilisa algun medida, cuidando e progreso cu a logra te awo. Pa loke ta sector di entretenimento, enbes di 1 musico awor por tin maximo 3 musico o cantante riba escenario den cada luga, bailamento di publico no ta permiti. Pa loke ta entiero, a tuma e decision pa aumenta e cantidad di personanan cu por ta presente den un sala di entiero; di 10 pa 50 persona. Pa motibo cu a registra un caso di e variante di India, a tuma decision pa sera frontera cu India. Aunke ta un caso so a detecta te awor na Aruba, pero ta considera cu e paso aki ta necesario pa preveni mas caso di e variante aki. Lo sigui monitorea e situacion di hopi serca. Crisis Team ta motiva tur esnan cu ainda no a vacuna pa haci esaki, mas hende sigui vacuna, mas e casonan lo sigui baha y mas medida por flexibilisa y den futuro hasta elimina.


text:
Detenshon pa ladronisia di outo.
KOMUNIKADO DI PRENSA 432 /2022
13 sèptèmber 2022
Detenshon pa ladronisia di outo.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Kontinuando ku investigashon relashoná ku ladronisia di outo ku a tuma lugá entre 5 pa 7 di
sèptèmber 2022 na un kas na Granadaweg, polis a detené un dama.
Djaluna 13 di sèptèmber 2022 den oranan di mainta doño di e outo hòrtá a señala su
vehíkulo riba kaminda.
Mesora polis a bai na e sitio i alrededor di 07.50’or a detené riba Caracasbaaiweg e dama
sospechoso N.G.P.W. nasé na Kòrsou di 33 aña di edat, relashoná ku e kaso ariba
menshoná.
A presentá e sospechoso dilanti di un fiskal ouksiliar ku a ordená su enkarselamentu
pendiente di mas investigashon.


text:
Aña pasá Yanüari nos di Djasabra a entrevistá Juliette (Jullie) Jansen. E dia ei e dama aki ku ta den ‘rolstoel’ a bai bula ku parashüt. Nos ta kòrda ku el a splika e dia ei ku; El a nase ku e un problema di su múskulonan. Esaki a trese kuné, ku Jullie ta limitá i no por kana. E por move su pianan si pero no tin e forsa den su múskulonan pa por para riba nan. E limitashon aki sinembargo no a evitá ku Jullie no ta realisá su soñonan. I un di su soñonan tabata pa bula ku parashüt/Skydive ku el a realisá dia 1e di yanüari último. E ta hiba un bida normal, apesar di su limitashonnan.
Nada ta imposibel….
Nada den bida mester ta un estorbo pa nos. Tur loke nos ke nos por. Den entrevista ku Djasabra, Jullie a papia i konta nos di su hazaña den haltu i ku esaki e kier ta e ehèmpel pa tur hende, no solamente esun ku tin un limitashon. Si bo tin un soño bai pe! Juliette Jansen a konta nos ku el a nase asina aki. Ta un problema ku a originá den su lomba ku ta afektá su múskulonan ku ta pone ku e no por kana. Su kurpa i pianan no tin forsa pa lant’é pa e por kana. Esei ta Jullie su limitashon. El a bishitá skol spesial i einan el a keda te ku 21 aña. Na e skol nan a yud’é pa e por a bai diferente stazje i despues ora el a kaba, e por haña un trabou.
Den e enseñansa spesial el a haña estudionan na su nivel. El a pasa esaki den grupo i kada hende ta haña lès na su nivel. E sistema aki no tabata difísil pa Jullie. El a lanta den un famia ku a sali kuné i nunka a skondé, pasobra e ta diferente di otro muchanan. Semper el a bai tur kaminda, su mama i tata ta sali kuné i asina el a desaroyá un mentalidat ku pa e sinti su meskos ku tur otro hende. Jullie no ta sintié ménos apesar di e limitashon ku e tin.
Eksperensia ekstraordinario…
I awor Jullie a bai sambuyá. Nada ta imposibel pa Jullie i el a demostr’é un biaha mas. El a konta nos su eksperensia di sambuyá, esaki huntu ku su instruktor Laura van Loon. (PADI dive instructor
IG: @laura.van.loon) Mi tin un amiga ku semper ta invitá mi pa e eksperensianan ekstraordinario aki. Ta trata di Ana i via di dje mi ta haña konekshon pa bai e eksperensianan ekstraordinario pasobra no ta algu normal ku un hende ku limitashon ta hasi tur dia. Dor dje mi a yega den kontakto ku Laura pa bai sambuyá”.
Tèstnan promé…
Jullie a bisa ku su limitashon no ta strob’é ku nada. Uniko kos e tin di tene kuenta ku sierto adaptashon ku mester hasi promé ku den e kaso aki e bai hasi loke e ke hasi. E ta pasa sierto tèstnan pa wak si ta posibel. Den e kaso aki segun Jullie, el a tuma kontakto ku Laura ku ta ku un tim e tempu ei. Laura a duna oké mesora i a hasi un tèst di snòrkel ku nan. Nan a hasi e tèst aki na un playa mes i no pisina. Einan e por a bisti tur ekipo ku un buseadó ta bisti. E por a sinti e eksperensia ku ta algu kompletamente diferente. Komo Jullie no por kana pa bai den laman e no por a bisti ekipo riba tera pero el a usa un ‘rolstoel’ spesial pa baha den laman kuné. Den laman no ta sinti e peso di e ekiponan. Jullie sa bai laman normalmente.
Un mundu mágiko bou di awa…
Durante di e tèst el a siña kon ta hala rosea ku e tanki. No ta nada fásil pasobra den awa bo tin di kòrda ku ta di boka ta hala rosea i no nanishi i p’esei e tèstnan. E dia mes di sambuyá nan a bai pir di Marie Pampoen kaminda a prepará tur ekipo. El a bai ku e ‘rolstoel’ pa baha den awa. El a bisa di a haña bon yudansa pa drenta awa. I e bida bou di laman ta inkreibel. E ta manera un mundu mágiko i diferente di loke ta mira riba tera. Nan a yega un máksimo di 10 meter di profundidat. Den prinsipio el a pensa di lo a yega 5 meter pero tòg a bai mas tantu.
Siña hende ku limitashon sambuyá…
Laura a splika ku esaki tabata su promé bia pa a siña un hende ku limitashon pa sambuyá. Laura a bisa ku pe tabata importante pa Jullie por sintié kómodo ora nan bai sambuyá. I p’esei e tèstnan promé. A dun’é e chèns pa konosé e ekiponan i kon ta hala rosea for di e tankinan di airu pasobra ta netamente esei ta hasi hende nèrvioso. I si Jullie por a hasié, tur hende por. Laura tin 3 aña ta siña hende sambuyá. E tabata un reto pe i esei el a gusta mas. Laura sa siña mucha di 8 aña sambuyá i e ta diferente i p’esei ora el a hañ’é ku Jullie el a bai e reto. Tabata Laura i Ana ku a bai sambuyá ku Jullie i tambe un persona ku kámara. Bou di laman semper nan wowo a keda riba Jullie pa tur kos kana bon. I segun Laura loke Jullie a hasi ta habri e porta pa otro ku tambe ke eksperensiá e sambuyamentu aki. Tur hende por ta solamente e salú mental mester ta bon i a hasi e tèstnan promé bai profundidat ku e hende.
Kloustrofobia…
Laura a remarká mas aleu ku hende ta kere ku komo nan tin kloustrofobia nan no por sambuyá. El a bisa ku den su kaso e tambe tabatin kloustrofobia. E tabatin temor di drenta un left. Pero den e kaso aki, bou di awa ta algu diferente. E ta sintié liber bou di awa, e ta sinti ku e ta den kontròl. I p’esei un hende ku tin kloustrofobia lo mester purba riba tera promé, a wak kon e halamentu di rosea ta bai.
Dal e paso…
Jullie a bisa ku Laura a lag’é sintié kómodo den e sambuyamentu. Laura semper a keda banda di dje i ta lag’é sintié sigur bou di laman. I p’esei Jullie ke sa kiko ta stroba otro hende pa tambe tuma e kurashi i dal e stap pa bai sambuyá.
Subi Kristofel…
Jullie a bisa ku e tin hopi kos ku e ke hasi. Jullie awor a pone otro reto su dilanti. E ke yega tòp di Seru Kristofel. E no sa kon esei lo sosodé i el a hinka su amiga Ana tambe den un situashon pasobra te ta esun ku ta push’é i organisá tur kos pe logra su metanan. Jullie ta spera ku un dia e tambe por wak Kòrsou for di haltu di Seru Kristof.
No deskurashá…
I loke Jullie por bisa na otronan ta “un konseho pa tur hende i no pa hende limitá so, nos a bin na mundu pa biba un bida felis i kontentu, hasiendo loke nos ta gusta i no pa hende pero hasié pa bo ta kontentu. I esei mi ke bisa, si bo ta gusta algu i bo ke hasié, hasié, no laga bo limitashon i no laga hende deskurashá bu di loke bo ke hasi. Bo tei awe i mañan bo no sa”.


text: Despues di a kore semifinal di 100m ku un teip na su rudia drechi, Churandy no ta sigur si e lo kore 200m. Riba e sistema di komunikashon sosial Twitter, Churandy a bisa: “Masha danki pa bosnan soport’é, awor ban wak si mi por kore 200m, si no ta asina ta te otro aña atrobe. Dios bendishoná bosnan.” Esaki ta nifiká ku si Churandy no por kore 200m tampoko lo e por kore 4x100m estafèt. Den e kaso ku yega asina leu Brian Mariano lo ta e úniko yu di Kòrsou ku lo tin ku partisipá ainda den e kompetensia aki. Brian ta plania pa partisipá huntu ku Churandy den 4x100m estafèt.


text:
ORANJESTAD, 05 januari 2021. Segun resumen di awe 19 persona a recupera, a registra un total di 110 caso nobo di Covid-19, di cual 109 ta residente y 1 no-residente. Cantidad total di testnan ehecuta ayera na e diferente localidadnan entre otro laboratorio di hospital, laboratorionan priva y aeropuerto ta 892 test, 'positivity rate' bou di nos residentenan ayera ta 34%).
Activo tin awe 429 caso, cantidad di fayecido relaciona cu Covid-19 a aumenta na 50.
Hospital ta informa cu tin un total di 13 persona interna di cual 5 ta den Cuido Intensivo y 8 riba unidad general di covid.


text:
Den cuadro di Formacion Social, tabata pa mi un privilegio representa mi colega, amigo, ruman Minister Rocco Tjon siman pasa. Den su nomber mi a entrega certificadonan na 10 hoben di SVT, confirmando cu nan a logra termina nan formacion social cu exito.
Cu e certificado den man, e hobennan aki a dicidi di tuma nan futuro den nan propio man dunando nan mes un bunita perspectiva.
Masha masha pabien na tur graduado. Un danki na Minister Rocco Tjon cu ta reconoce e importancia di SVT y a adopta mesora e proyecto aki pa su balor agrega cu e ta brinda nos hobennan.
Finalmente, pronto e proximo trayecto di Formacion Social ta inicia. Inscribi.


text:
Diabierna madruga a drenta informe di cu tin un homber pata pata benta banda di un auto pabao di Bochincha, mesora a dirigi un patruya na e sitio. Na yegada di e patruya a bin encontra cu e homber benta banda di su auto, polis a lante y a papia cun’e y como cu e homber tabata calmo nan a hib’e pa su cas. Si tur hende ta calmo y trankilo manera e persona aki tur hende lo wordo yuda.
1 thought on “Homber pata pata pero calmo calmo a haya lift cu polis pa su mesun seguridad”
-
Ese no deberia ser el titulo de esto, ya que nisiquiera deberia ser noticia, incitando a la gente a seguir tomando que si se quedan tranquilos la policia los lleva a su casa, por favor!!!!, ese no es trabajo de la policia y deberian ponerles multas, ponerlos presos 😡 a ver si asi se controlan un poco.


text:
Minister Maduro a topa cu e artista Arubiano residencia na Hulanda Aymar Middendorp
ORANJESTAD – E tabata un placer pa Minister Maduro di Cultura topa un rato cu Aymar Middendorp alias ‘Mr Taki Taki’ kende ta cosecha exito como artista na Hulanda y a participa recientemente den The Voice of Holland. Aymar ta di vacacion na Aruba y a probecha pa disfruta di e Festival di Dande den compania di famia. Minister Maduro ta felicita Aymar pa su bunita participacion den The Voice of Holland y ta desea Aymar hopi exito cu su presentacionnan na diferente cuidad na Hulanda.
KOMPARTI E NOTISIA AKI VIA / Share the news
Like this:
Like Loading...


text:
PHILIPSBURG, Sint Maarten — Djaluna ku a pasa, 7 di febrüari, CRA tabatin un bishita di kortesia den e kader di ‘Waarneming ter Plaatse Project Horeca 2022’ (WTP) ku kuminsá for di 26 di janüari 2022.
WTP ta un projekto ku ta bai opservá e operashon komersialnan ku e ophetivo di akomula hechonan, ku ta relashoná ku presente. Un WTP no ta pa kontrolá si ta buk e pagonan, ni no ta bai kontrolá nada di belasting. Finalmente tabatin interkambio di punto di bista entre SBAB i CRA.
Pa miho klaridat, CRA lo manda tur informashon pa nan miembronan e prosedura di WTP i kiko ta e ekspektativanan di SBAB.
CRA kier a yama SBAB danki pa na hospitalidat i pa koperashonnan den futuro.


text:
Prome Minister Evelyn Wever – Croes: GOBIERNO DI ARUBA TA LAMENTA POSICION DI CAFT Y NO TA DI ACUERDO CU NAN PONENCIANAN
Prome Minister Evelyn Wever – Croes:
GOBIERNO DI ARUBA TA LAMENTA POSICION DI CAFT Y NO TA DI ACUERDO CU NAN PONENCIANAN
Gobierno ta reconoce e seriedad di situacion financiero di pais Aruba y ta asumiendo e responsabilidad pa atende cu ne
ORANJESTAD – Gobierno di Aruba a yama un Conferencia di Prensa pa duna informacion di un carta cu a ricibi tocante e topico: ‘aanwijzing’. Prome Minister Evelyn Wever – Croes a yama e conferencia aki pa splica comunidad kico ta e situacion y pa no tin motibo di speculacion of motibo di bay den panico.
Diaranson Gobierno di Aruba a ricibi copia di un carta di CAFT cu nan a manda pa Conseho di Minister di Reino den cual nan ta duna conseho pa Aruba haya un ‘aanwijzing’. Segun CAFT, Aruba no a mustra suficiente disponibilidad pa hisa entrada y baha gasto. Prome Minister Wever – Croes a expresa cu esaki ta algo cu a purba di evita pues ta lamenta esaki y no ta di acuerdo cu e ponencianan aki. “No ta prome biaha cu nos ta haya un conseho asina, e ta un procedura normal den e cuadro di supervision. Pero cada biaha cu bo haye e ta bira un momento pa para keto y pone atencion na dje,” Prome Minister Wever – Croes a expresa.
Premier Wever – Croes a reuni inmediatamente cu Secretario di Estado sra. Alexandra van Huffelen y a trata e tema aki. Sra. van Huffelen a indica cu e carta no ta significa cu mesora tin un aanwijzing ta bin. Aruba lo sigui na mesa cu Hulanda (cu CAFT y BZK), y lo sigui cu esfuerso pa evita cu ta bin un aanwijzing.
“E situacion cu ta aden actualmente no ta uno cu mester tin miedo di dje, pues no kier pa ningun ciudadano bay preocupa. Aruba a pasa den cosnan hopi mas pio cu esaki y esaki ta un reto mas cu e Gobierno aki lo atende cu ne cu determinacion”, Prome Minister a enfatisa.


text:
Pelotero Rodmar Angela, di nos Isla Korsou, awe 2 July 2022, dia di Bandera di Korsou, ta firma ku e organisashon di Los Angeles Dodgers.
Rodmar Angela, prospekto di Korsou ku a hunga den varios selekshon di Little League, RBI y tambe den Selekshon Hulandes, a firma awe ku e organisashon di LA Dodgers.
E firmamento aki a tuma lugar na Republica Dominikana .
Rodmar Angela ta wordu firma pa e konosido scout Rolando “Lando” Chirino di Los Angeles Dodgers .
Un pabien grandi ta bai pa Rodmar Angela i su famia, kende a dal un stap mas serka di su soño kual ta di yega un dia Grandes Ligas.


text: KRALENDIJK – Diputado Elvis Tjin Asjoe den kombersashon ku Radio Live 99.9FM a papia tokante Bonaire International Airport. “Momentu ku nos a drenta gobièrnu tabatin un direktor interino na BIA i el a menshoná ku e ta stòp ku e funshon. Gobièrnu a nombra un direktor interino nobo Jos Hillen i a nombra un hunta di komisario nobo. Hillen e direktor nobo a traha rápido riba e parti di drechamentu di e pista na aeropuerto Flamingo. E direktor ta trahando riba un master plan ku ta enserá e parti di pista i terminal. Tin diferente opshon, kon ta bai atendé ku e desaroyo pa loke ta trata aeropuerto BIA. A papia ku Hulanda kon por haña finansiamentu pa e master plan. Tin un hunta di komisario i no ta na gobièrnu pa mete den esaki. Ta nan ta disidí fuera di e direktor interino, ku nan ta nombra un otro mènedjer. Mi a tende ku tin otro mènedjer, sinembargo mi no tin masha detaye. Aeropuerto ta kanando un trayekto di mehorashon. Nos tabatin un reunion ku nan resientemente, pasobra si e situashon keda manera e ta awor, pa fin di aña nan ta bai tin problema finansiero. Nos a bisa nan, no por bati na porta di gobièrnu, pasobra nos mes mester di e sèn ku nos tin. Nos a manda nan pa papai ku ministerio di INW i EZK, pa yuda nan kubri e periodo di COVID-19. E direktor interino a manda pa e tiendanan i a bisa ku ta bai habri e oportunidat pa otro kompanianan, loke ta perhudiká esnan ku ya tei pa hopi aña. E tiendanan aktual tei i mester duna nan e oportunidat pa desaroyá i e kos lokal mester keda den e tienda. Nos no ta deseá un aeropuerto manera Merka, Aruba òf Kòrsou. Nan a tende nos gritu i ta atendiendo pa e tiendanan ku tei mehorá i amplia riba nan produktonan. Pues nan ta bai tin motibu pa keda i amplia nan negoshi. Un bia pa luna mi ta atendé ku e direktor i momentu ku nos reuní lo mi papia kuné riba e CAO ku nan a firma na 2016, i kiko ta bai kontinuá”, diputado Tjin Asjoe a bisa.


text:
NOTISIA NAN DI POLIS BONEIRU.
Aksidente
Riba djárason 13 di mei pa mas o ménos 5.15 or di atardi, sentral di polis a risibí notifikashon di un insidente di un hòmber ku un palèt. Nan tabata bahando palètnan ku klenku. E klenkunan ku tabata riba un palèt ku tabata riba waf kaba e kuminsá move i a kai riba e hòmber. E víktima a keda heridá levemente ku un herida ku mester a wòrdu kosé i personal di ambulans a trat’é na e sitio mes.
Ladronisianan
Riba djabièrnè 15 di mei a drenta keho di ladronisia di un baiskel koló kòrá di marka Mountainbike. Riba e bara di e baiskel tin e teksto ‘Happy Ride’, e tayer di patras i di dilanti no ta meskos; e tayer patras ta di rust i e rim di e tayer di dilanti ta koló blou skur. E plèstik entre e trapnan i e kadena tin un krak ku ta wantá ku un pida waya di heru. E baiskel tabata stashoná na Chachacha Beach, no tabata na lòk i a bai kuné riba djaweps 14 di mei entre 6.50 or i 7.10 or di anochi.
Riba djasabra 16 di mei, pa mas o ménos 6.45 or di anochi a drenta keho di ladronisia di dos botr’í gas for di un restorant situá na Kaya Islariba.
Riba djasabra 16 di mei alrededor di 7 or di anochi a drenta keho di ladronisia for di un outo. A bai ku entre otro un iPhone koló ros i un kámara digital di marka Minolta. E artíkulonan tabata den un tas koló bèrdè skur. E outo tabata stashoná na e sitio di buseo ‘Tori’s Reef’ situá na Bulevar E.E.G.
Riba djadumingu 17 di mei pa mas o ménos 1or di atardi a drenta keho di ladronisia di un baiskel koló bèrdè di marka Gazelle. E baiskel tin 7 spit i un makutu koló pretu. E ladronisia a tuma lugá entre djasabra 16 di mei, mas o ménos 5 or di atardi i djadumingu 17 di mei, pa mas o ménos 11.45 or di mainta. E baiskel tabata mará na un palu riba tereno di un kompleho di apartamento situá na Bulevar Julio A. abraham.
E kasonan ta bou di investigashon.
Aksidentenan
Riba djaweps 14 di mei pa mas o ménos 1 or di atardi un aksidente a tuma lugá riba Kaya Korona. Motibu di e aksidente no ta konosí ainda. Shofùr di e outo sufrí heridanan na su frenta i personal di ambulans a trat’é na e sitio mes.
Riba djaweps 14 mei pa mas o ménos 7.15 or di anochi sentral di polis a risibí notifikashon di un aksidente riba Kaya Thomas M. Marchena. Un pikòp ku tabata biniendo for di direkshon di Kaya Lisboa a kita bai na su man robes riba e krusada T. Hasiendo esaki ela baha for di kaminda i a bai dal den un outo stashoná kara pa direkshon suit. Seguidamente e pikòp a pèrdè kòntròl kita bai na man robes pa despues mesora kita bai na man drechi i a bai dal den muraya di un kas. E winshil patras di un outo ku tabata stashoná patras di e outo stashoná a kibra. Shofùr di e pikòp a keda heridá levemente i e no mester a bai ku ambulans. E pasahero di e pikòp si a keda transportá ku ambulans pa hòspital pa tratamentu médiko.
Riba djasabra 16 di mei, alrededor di 11 or di anochi un aksidente entre un pikòp i un skuter riba Kaya Nikiboko Suit. E shofùr i pasahero di skuter tabata koriendo den direkshon suit riba Kaya Nikiboko Suit ora ku direpente un pikòp a kore subi Kaya Nikiboko Suit for di Kaya Hulanda. Ku konsekuensia ku e skuter a bai dal den e outo. Tur dos pasahero di skuter a kibra nan pia robes parti ariba a konsekuensia di e aksidente. A transportá ámbos víktima ku ambulans pa hòspital pa tratamentu médiko. Mas lat a transportá e víktimanan pa Colombia pa tratamentu médiko mas avansá.
Kiebro
Riba djasabra 16 di mei pa mas o ménos 7.45 or di mainta a drenta keho di kiebro den un kas situá na Kaya America. A bai ku entre otro un televishon di marka Philips, un lèptòp di marka Acer i un telefon di marka HTC. E kiebro a tuma lugá entre djabièrnè 15 di mei, pa mas o ménos 8.30 or di anochi i djasabra 16 di mei, pa mas o ménos 7.15 or di mainta. Ta investigando e kaso.
Kandela
Riba djasabra 16 di mei sentral di polis a risibí notifikashon di dos kandela chikitu ku a surgi, unu na Kaya dr. J.G. Hernandez i unu na un kunuku situá na Seru Grandi. Brantwer a paga ámbos kandela. No tabatin herido.
FUENTE :POLIS.


text:
‘No keda pega den bo dolornan,’ esaki parse di ta e mensaje pa biba mas felis. Esaki bo por logra cu psicologia positivo. E fundador di psicologia positivo ta Martin Seligman, un psicologo renombra di New York y tabata entre otro president di American Psychology Association. Den su opinion lo beneficia e cliente si focus riba e parti fuerte y e birtudnan di e persona y no solamente riba su malesa y debilidadnan. Su concepto a motiva hopi Universidad pa studia kico realmente ta juda hende pa sinti nan mes satisfecho, motiva y felis di berdad.
Esaki a involvi topiconan manera felicidad, optimismo, caracter y emocionnan positivo. Optimismo a resulta di por hunga un rol hopi importante contra depresion. Su meta cu e concepto aki ta pa integra practica y ciencia den otro. Un di su bukinan mas conoci ta ‘Learned Optimism’.
Contrario na psicologia tradicional cu ta focus riba tratamentonan cu tin como meta pa drecha e danjo causa dor di trauma, depresion of burn out.
Psicologia positivo ta prefera cu psicologonan y nan pacientnan concentra nan mes riba asuntonan positivo. Esaki te hasta por mehora e salud mental di un pais considerablemente.
Ruut Veenhoven ta ‘profesor di felicidad’ liga na Erasmus Universiteit, Rotterdam, Hulanda. E ta splica cu psicologia positivo ta concentra tambe riba hendenan cu no tin problema psicico, pero cu sigur kier y por bira mas felis of saludable.
Psicologia positivo no ta necesariamente contrario na psicologia tradicional. E ta juist adicional na dje. ‘E ta un forma pa para mas positivo den bida’.
Psicologia positivo ta pidi bo pa wak e cosnan bon di bo pasado y gosa di e felicidad den presente y speransa pa futuro.
Bo pasado ta hunga un rol clave den e proceso di bira felis. Importante ta pa duna bo pasado un lugar den bo bida. ‘Sa’ cu e tey, pero admiti cu bo no por cambi’e. Acepta cu loke a pasa a pasa y sigi padilanti.
Esaki bo ta hasi dor di:
• No laga experencianan negativo di pasado determina bo presente y futuro.
• Cada biaha bisa danki pa e cosnan cu si tabata bon den bo pasado.
• Sinja pa pordona.
Psicologia positivo tin 3 meta:
1. Haja sa e puntonan fuerte y talentonan di un hende, banda di traha naturalmente na su puntonan debil.
2. Sigi concentra riba e cosnan bon den bo bida, na lugar di drecha e cosnan malo. Asina poco e malonan ta disparse, paso toch bo no ta duna nan atemcion.
3. Mehora bo talentonan. Esaki ta hasi cu bo bida ta bira mas balioso. Sigi traha na cura bo problemanan mental, pero no hasi esaki e meta den bo bida.
Majan nos ta profundisa mas riba e bunita concepto aki pa hasi bo bida mas felis, dor di engrandece bo felicidad e meta di bo bida.


text:
ULTIMO ORA.
BONEIRU.
HOMBER PERDI RIBA KLEIN BONAIRE HANJA MORTO RIBA KLEIN BONAIRE MES NA KOSTA.
Komunikado di KPCN:
Un turista maskulino Hulandes Uropeo ta perdí na Klein Bonaire. Djasabra, 16 di sèptèmber, despues di 5 or di atardi sentral di polis a risibi e notifikashon di e personal di un boto di un hotel lokal, ku na momento ku nan a bai buska e turista nan bèk na Klein Bonaire 5 or di atardi, nan no por a haña e persona ei. E otro turista nan ku tambe tabata na Klein Bonaire, a deklara ku nan a mira e persona konserní drenta awa, landa y sali bèk, pero no a mirele drenta awa mas. Pues probablemente e lo a bai kana riba Klein Bonaire y a pèrdè. Polis huntu ku Stinapa a bai buska riba Klein Bonaire, pero sin resultado. Ora a bira skur, e helikòpter di Wardakosta tambe a yuda buska, pero tambe sin resultado. Awe mainta Stinapa huntu ku polis lo sigi ku e bùskeda riba Klein Bonaire.
UPDATE:
Informashon ku notisia LIVE 99 ta dispone di dje ta indika ku a bin hanja e kurpa di e homber perdi sin bida riba klein bonaire.
Investigashon mester mustra kiko a pasele ku ela fayese y si ta malu ela bira.
Pas na su restunan.
FUENTE: AIMED AYUBI.


text:
Con bo organisacion por participa?
Fundacion (menos fundacion religioso), scol, institucion di cuido, centro di bario, grupo di scouting y club di deporte atencion! Ata bo oportunidad pa haci un trabou grandi y riba dje recluta boluntario nobo. Participa cu ARUBA DOET riba diabierna 11 y diasabra 12 di maart 2022. Drecha e speelplein di scol of e speeltuin di centro di bario, bai keiro un dia cu nos grandinan of pasa un man di verf den e cantina di e club di deporte.
Participa cu ARUBA DOET 2022
Registra ta facil! Bai na:
- Login (warda bo datonan di login bon)
- Crea un profil
- Añadi proyecto
- Yena peticion pa haya un sosten financiero
Kico bo tin pa yena?
- datonan di e persona(nan) di contacto di bo organisacion y e trabou;
- un descripcion cla y entusiasma di e trabou;
- cantidad y tipo di boluntario cu bo ta busca.
Despues di esaki, bo trabou lo aparece riba e website. Boluntarionan interesa por inscribi via e website aki pa yuda cu bo trabou.
Contribucion financiero
Bo trabou por yega na remarca pa haya un contribucion financiero di maximo AWG. 1.100 for di Oranje Fonds. Lesa mas.
Mester di yudansa?
Bo tin mester di yudansa pa inventa un trabou, registra trabou riba e website of bo kier sa con pa recluta boluntario? E team di ARUBA DOET por yudabo. Of bo por haci uso di e INFOPACK & REGLANAN. Aki bo por haya tur tipo di sugerencia y conseho. E Tool di Trabou bo ta haya parti ariba di e pagina aki na bo man drechi.
Tene na cuenta!
Oranje Fonds y CEDE Aruba no por para responsabel pa ningun incidente of daño cu surgi durante ARUBA DOET. Tene cuenta cu e seguridad di bo boluntarionan ora di plania bo trabou. No tuma ningun riesgo. Preferibel laga trabounan tecnico den man di profecionalnan y personanan cu e “know-how”. Por fabor, comunica esaki cu bo boluntarionan.
Bo kier sa mas?
Bo tin pensa di participa cu ARUBA DOET 2022? Bo kier consulta riba e posibilidadnan of ta en busca di inspiracion? Tuma contacto cu e team di ARUBA DOET via WhatsApp of telefon (+297) 5611644 of 582-7666 / E: info.arubadoet@gmail.com


text:
Manera ta conoci Mike Eman su maneho financiero y mal gobernacion a percura cu Hulanda a dune un KB pa mal gobernacion. Mike Eman su “legacy” ta cu e ta e unico Prome Minister cu a haya un KB pa mal gobernacion y asina entrega autonomia financiero di pais Aruba.
PRIORIDADNAN ROBEZ DI MIKE EMAN
Algemene Rekenkamer a cuestiona e maneho di Mike Eman caminda den nan rapport “Bo Aruba” nan a señala cu tin mas di 10 miyon florin cu Mike Eman su Gabinete a uza dimas sin duna cuenta pa esaki. Tambe Mike Eman a uza 142 mil florin di pueblo, cu no tawata presupuesta, pa celebra su hacimento di aña. Pa e motibo aki no por aproba e cuenta anual di pais Aruba.
MIKE EMAN TA UZA FONDO DI PUEBLO PA INTERES PARTIDISTA
For di e decision di ministerraad (MAZ/17.1079), 27 di juni 2017, por lesa cu Mike Eman a dicidi di uza placa di pueblo pa Robert Candelaria bula bin Aruba pa negocia su subimento riba lista di AVP. Mescos Mike Eman a haci 19 di juli 2017 (MAZ/17.1132), y un bes mas riba 1 augustus 2019(MAZ/17.1276).
MIKE EMAN TA PAGA CANDELARIA PA POR CAMPAÑA
Un luna prome cu eleccion, riba 15 di augustus 2017, Mike Eman ta dicidi (BE-56/17) pa nombra Robert Candelaria den un funcion di consehero na Ministerio di Turismo y ta page 8 mil florin pa campaña. Pero na mes momento Mike Eman ta dicidi tambe di paga, cu placa di pueblo, pa Robert Candelaria su casa y dos yiunan por biaha bin Aruba pa compañe den campaña.
PA CONCLUI
Mi ta lamenta cu Parlamentarionan manera Candelaria ta laga Mike Eman uza nan. Te hasta pa den weekend bay na radio den programma di “kapsalon” y haci redo. Mi ta kere si scohe pa esaki lo ta mihor pa Mike Eman bay radio y splica dicon net prome cu eleccion e ta nombra (MAZ 17.1429) Candelaria den un funcion di director na “directie scheepvaart” contra tur procedura y pa un salario astronomico. Ta a base di e tipo di decisionnan descabeya aki di Mike Eman y e liderazgo debil di Mike Eman a pone cu nos finanzas publico ta fragil.


text:
Awe ta ‘Dia Internacional di Famia’. Mi ta pidi bo pa tuma un rato pa wak un video cu ta mustra nos hopi cla pakico ta importante pa nos no bira cara pa e realidad scondi den mas famia cu nos ta kere.
‘E berdad scondi’ ta un testimonio di pobresa na Corsow. Situacionnan cu ta conta pa mas isla y pais, tambe pa Aruba. E cosnan di bida cu no tur hende kier wak. E circulo vicioso di pobresa. E abuso sexual den famia. E buskeda pa amor di un muhe jong cu a pasa den tur e situacionnan aki. Y toch e ta hasi e esfuerso pa papia cu su yiunan pa nan tin un miho bida. Pero e no por su so.
E mama di 3 yiu y 27 anja ta bisa: ‘Mi no kier pa mi yiunan pasa den mesun cos cu ami a pasa aden.’ Y toch den tantisimo caso bo ta mira cu den e buskeda pa amor, felicidad y proteccion, muchanan jong ta atrae net e hende den su bida cu ta lag’e pasa den loke e no tabata kier. Manera e senjora cu ta guia mamanan den situacion di pobresa ta bisa; ‘E ta bay hopi mas profundo, cu bo lo pensa na prome instancia.’ E berdad ta cu e tin hopi di hasi cu cicatrisnan di bida. Y sin guia adecuado y comprenshon di otro, e persona ta keda pega. Pasobra niun hende a sinj’e balora su mes. Tampoco pa e explora di ki forma e por sali di pobresa dor di usa un posibel talento cu e por tin.
Tin ora mi ta puntra mi mes si e hendenan cu tin cu yuda e mamanan aki tin mas facilidadnan pa traha cun’e, e lo por yuda mas? Si cambia leynan cu ta pone tanto e mama como e tata responsabel pa e yiunan, hombernan lo pensa miho prome cu traha yiu? Si pueblo henter cuminsa wak hende den necesidad cu wowonan di compashon, y yuda pa nan haja mas balor propio, nos lo crea un miho comunidad?
Cosnan pa pensa, pa ami y abo…
Stima bo famia y stima tur famia…
Ingrid Werleman, pa www.comprondiendobida.com


text:
E sexinista, Dina Alexander, den su seccion pa e luna di augustus den Focus Digital Magazine, ta splica cu tur hende tin fetiche: algun cos por ta sexy pa nan y otro cosnan no. Nos ta descubri cu no ta tur ora e comportacionnan ta apropia, di cua nos ta mara nos mes contra e sintimentonan y ta crea un blokeo Meymey di e proceso, algun situacion remarcabel por dal, kibra pasa door di e blokeonan cu tin y ta pone nos den contacto cu e Fuente di energia.
Diripiente tin un erupcion di sintimento, excitacion, menosprecio, berguensa y miedo. For di e momento ey, cualkier recuerdo di e escena ey ta trece e energia bek ariba. E ta bira nos fetiche. E cos fascinante di e fetiche aki ta su ambiguedad. Por lesa mas di ‘fetiche sexual y energia di universo’ den edicion di FOCUS Digital di augustus, cu ta accesibel via Apple Store of Android Google Play Store, cu por download e aplicacion riba un smartphone of tablet.


text:
Subsidio na Empresa Mediano y Chikito
Den cuadro di maneho pa cu e crisis di COVID-19, Ministerio di Finansas, Economia y Cultura ta bay otorga un subsidio na empresanan mediano y chikito. Unda pa entrega e peticion pa por ricibi e subsidio y su rekisitonan lo keda publica despues.
E intencion ta pa e pago di e subsidio aki tuma luga mediante SVb.
Pa e motibo aki nos ta urgi tur empresa pa controla tur e informacion di e empresa riba e portal di MiSVb. Por habri y controla esakinan bao e tab ‘Compania’. Nos ta urgi pa esnan cu ta desea di aplica pa controla muy en especial:
1. E number di cuenta di banco di e compania
2. Cu e nomber di e cuenta di banco ta cuadra cu e nomber di e compania
Si bo no ta registra ainda riba MiSVb bo por ricibi ayudo via nos Helpdesk MiSVb: helpdesk@svbaruba.org of WhatsApp +2975272740.
Pa mas informacion tuma contacto cu nos via info@svbaruba.org.


text:
KRALENDIJK – Angelo Alberto ku ta forma parti di Team Ir-sais aki na Boneiru tabata den e programa ‘Brunch99’ awe, i el a papia ku Tino de Palm, kende a presentá e programa.
Alberto a menshoná ku siman pasá tabatin un oudishon na DS Dansschool i asina lo kontinuá ku diferente aktividat ku tin planiá huntu ku Ir-sais pa e temporada aki promé ku 2020 kaba. E oudishon a bai hopi bon, muchanan tabata eksitá i na mes momentu poko nervioso. Ir-sais mes tabata presente pa e sondia e presentashon di e muchanan. Nos ta bai hasi diferente kos, un proyekto amplio ku despues nos lo revelá esaki.
Nos tin un ‘facebookpage: Ir-sais Deeper 3.0’ i tin un video pa mustra kon un hende por partisipá den e grabashonnan ku ta bai tin. Nos ta buskando diferente persona pa kontribuí na e grabashonnan. No ta importá ken, pasobra ta diferente tarea tin ku e hende por partisipá. No nesesariamente e persona mester por kanta òf balia. Simplemente bo por ta den ‘Backround’ di e grabashonnan. Ta bai tin diferente grabashon pa e aña aki.
Si bo ta biba na Boneiru, bo tambe por ta parti di e proyekto huntu ku e artista Ir-sais. Ta trata di un kordinashon ku ta tumando lugá, pa hasi un grabashon di ‘video clip’. Por manda un mail na: team@ir-sais.com i menshoná ku mi tambe ta den. Kòrda pone nòmber kompletu i edat.